Oséias 4-13 - Bíblia Online AFR\n1. Hoor die woord van die HERE, o kinders van Israel! Want die HERE het 'n regsaak met die inwoners van die land, omdat daar geen trou en geen liefde en geen kennis van God in die land is nie.\n2. Hulle sweer en lieg en moor en steel en pleeg owerspel; hulle breek in, sodat bloedbad aan bloedbad raak.\n3. Daarom treur die land, en alles wat daarop woon, kwyn weg: die wilde diere van die veld en die voëls van die hemel, ja, ook die visse van die see kom om.\n4. Laat net niemand met ons twis of ons berispe nie! Nogtans is jou volk soos die wat met die priester twis!\n5. Daarom sal jy struikel bedags, en ook die profeet saam met jou struikel in die nag, en Ek sal jou moeder te gronde laat gaan.\n6. My volk gaan te gronde weens gebrek aan kennis; omdat jy die kennis verwerp het, sal Ek jou verwerp, sodat jy vir My die priesteramp nie sal bedien nie; omdat jy die wet van jou God vergeet het, sal Ek ook jou kinders vergeet.\n7. Hoe meer hulle vermenigvuldig het, des te meer het hulle teen My gesondig. Ek sal hulle heerlikheid in skande verander.\n8. Hulle lewe van die sondoffer van my volk, en na die se ongeregtigheid verlang hulle siel.\n9. Daarom sal dit met die priester gaan soos met die volk -- Ek sal by hom besoeking doen oor sy weë en hom vergeld na sy dade.\n10. Dan sal hulle eet, maar nie versadig word nie; hulle sal hoereer, maar nie uitbreek in menigte nie; want hulle het nagelaat om die HERE te vereer.\n11. Hoerery en wyn en mos neem die hart weg.\n12. My volk raadpleeg sy hout, en sy staf moet hom die inligting gee; want 'n gees van hoerery het hulle verlei, en deur hulle hoerery het hulle van hul God afvallig geword.\n13. Hulle offer op die bergtoppe en laat rook opgaan op die heuwels, onder die eike en populiere en terpentynbome, omdat die skaduwee daar goed is. Daarom pleeg julle dogters hoerery, en julle skoondogters bedryf owerspel.\n14. Ek sal oor julle dogters geen besoeking doen omdat hulle hoereer nie, en ook nie oor julle skoondogters omdat hulle owerspel bedryf nie; want die manne sonder hulleself af met die hoere en offer met die tempelhoere. So kom dan die volk wat geen verstand het nie, tot 'n val.\n15. As jy hoereer, o Israel, laat Juda hom tog nie skuldig maak nie! Kom dan nie na Gilgal nie, en gaan nie op na Bet-Awen nie, en sweer nie: So waar as die HERE leef!\n16. Want Israel is wederstrewig soos 'n wederstrewige koei; nou sal die HERE hulle laat wei soos 'n lam in die oop veld.\n17. Efraim is gekoppel aan die afgode: laat hom staan!\n18. As hulle drinkery verby is, dan hoereer hulle te meer. Hulle vorste is versot op skande.\n19. Die wind bind hulle in sy vleuels, sodat hulle oor hul offers beskaamd sal staan.\n1. Hoor dit, o priesters, en let op, o huis van Israel, en gee gehoor, o huis van die koning! Want die vonnis raak julle, omdat julle vir Mispa 'n vangnet geword het en 'n uitgespreide net op Tabor.\n2. Ja, in verderflike praktyke verdiep die afvalliges hulle, maar Ek sal hulle almal tot tugtiging wees.\n3. Ek ken Efraim, en Israel is vir My nie verborge nie; want nou het jy owerspel bedrywe, o Efraim! Israel is verontreinig.\n4. Hulle dade gedoog geen terugkeer tot hulle God nie, want daar is 'n gees van hoerery in hulle binneste, en hulle ken die HERE nie.\n5. En die trotsheid van Israel getuig openlik teen hom; en Israel en Efraim sal struikel deur hulle ongeregtigheid, ook Juda sal saam met hulle struikel.\n6. Met hulle kleinvee en hulle beeste sal hulle heengaan om die HERE te soek, maar Hom nie vind nie. Hy het Hom aan hulle onttrek.\n7. Hulle het troueloos gehandel teen die HERE, want hulle het onegte kinders verwek; nou sal die nuwemaan hulle met hul velde verteer.\n8. Blaas die basuin in G¡bea, die trompet in Rama! Hef aan die krygsgeskreeu in Bet-Awen. Agter jou kom dit, Benjamin!\n9. Efraim sal 'n woesteny word op die dag van straf; onder die stamme van Israel maak Ek bekend wat seker is.\n10. Die vorste van Juda is soos hulle wat die grenslyne verlê. Ek sal my grimmigheid oor hulle uitgiet soos water.\n11. Efraim is verdruk, verbreek deur die oordeel; want dit het hom behaag om na die gebod van mense te wandel.\n12. Daarom is Ek vir Efraim soos 'n mot en vir die huis van Juda soos 'n verrotting in die gebeente.\n13. Toe Efraim sy krankheid sien en Juda sy sweer, het Efraim na Assur gegaan en na koning Jareb gestuur; maar hy kan julle nie genees en julle van die sweer nie gesond maak nie.\n14. Want Ek is soos 'n leeu vir Efraim, en soos 'n jong leeu vir die huis van Juda; Ek, Ek verskeur en gaan heen, Ek dra weg sonder dat iemand red.\n15. Dan gaan Ek heen, Ek keer na my woonplek terug, totdat hulle skuld beken en my aangesig soek. In hulle nood sal hulle My soek.\n1. Kom en laat ons terugkeer tot die HERE; want Hy het verskeur en sal ons genees, Hy het geslaan en sal ons verbind.\n2. Hy sal ons n twee dae lewend maak, op die derde dag ons laat opstaan, sodat ons voor sy aangesig kan lewe.\n3. En laat ons ken -- laat ons dit najaag om die HERE te ken; sy opgang is so seker soos die dagbreek, en Hy sal tot ons kom soos die reën, soos die laat reëns wat die aarde besproei.\n4. Wat sal Ek met jou doen, o Efraim; wat sal Ek met jou doen, o Juda? aangesien julle liefde is soos 'n môre wolk en soos 'n dou wat vroeg weer verdwyn.\n5. Daarom het Ek hulle neergekap deur die profete, hulle gedood deur die woorde van my mond, en die oordele oor jou kom te voorskyn soos 'n ligstraal.\n6. Want Ek het 'n behae in liefde en nie in offerande nie, en in kennis van God meer as in brandoffers.\n7. Maar hulle het soos Adam die verbond oortree, daar het hulle troueloos teen My gehandel.\n8. G¡lead is 'n stad van kwaaddoeners, vol bloedspore.\n9. En soos 'n rower op die loer lê, loer 'n priesterbende; hulle pleeg moord op die pad na Sigem, ja, hulle het skandelike dade gedoen.\n10. In die huis van Israel het Ek 'n afskuwelike ding gesien: Efraim het daar tot hoerery verval, Israel is verontreinig.\n11. Ook vir jou, o Juda, is daar 'n oes beskik as Ek die lot van my volk verander.\n1. Terwyl Ek Israel genees, word die ongeregtigheid van Efraim openbaar en die booshede van Samar¡a; want hulle pleeg bedrog en die dief breek in en 'n rowerbende plunder op die straat.\n2. En hulle sê nie in hulle hart dat Ek aan al hulle boosheid dink nie; nou omsingel hulle dade hulle, dit lê oop voor my aangesig.\n3. Met hulle boosheid verbly hulle die koning en met hulle leuens die vorste.\n4. Hulle is almal owerspelers; hulle is soos 'n oond wat bly brand, ook al het die bakker opgehou met stook, vandat die deeg geknee word totdat dit deursuur is.\n5. Op die dag van ons koning is die vorste siek van verhitting deur wyn; hy steek sy hand uit na die spotters.\n6. Ja, hulle het hul hart gemaak soos 'n oond in hul arglistigheid; die ganse nag deur slaap hulle bakker, in die môre vroeg brand dit soos 'n vuurvlam.\n7. Hulle almal gloei soos 'n oond en verteer hul regeerders, al hulle konings val; daar is niemand onder hulle wat My aanroep nie.\n8. Efraim -- hy vermeng hom met die volke; Efraim is 'n roosterkoek wat nie omgekeer is nie.\n9. Vreemdes verteer sy krag, en hy bemerk dit nie; ook is grysheid oor hom uitgesprei, en hy weet dit nie.\n10. Ja, die trotsheid van Israel getuig openlik teen hom; en tog bekeer hulle hul nie tot die HERE hulle God nie, en ondanks dit alles soek hulle Hom nie.\n11. So het Efraim dan geword soos 'n onnosele duif sonder verstand; hulle roep na Egipte, hulle gaan na Assur.\n12. Wanneer hulle gaan, sal Ek my net oor hulle uitsprei; soos die voëls van die hemel trek Ek hulle neer; Ek tugtig hulle soos in hulle samekoms aangekondig is.\n13. Wee hulle, omdat hulle van My weggevlieg het! Verwoesting oor hulle, omdat hulle teen My oortree het! k tog wou hulle verlos, maar hulle het leuens teen My gespreek.\n14. Ook roep hulle nie van harte na My nie, maar jammer op hulle bedde; ter wille van koring en mos kerwe hulle hulself stukkend; hulle is opstandig teen My.\n15. Alhoewel Ek hulle arms geoefen, versterk het, het hulle kwaad teen My beraam.\n16. Hulle keer terug, maar nie na bo nie; hulle is soos 'n bedrieglike boog; hulle vorste sal val deur die swaard weens die skeldwoorde van hulle tong. Dit is hulle bespotting in Egipteland.\n1. Die basuin aan jou mond! Soos 'n arend skiet dit neer op die huis van die HERE! Omdat hulle my verbond oortree het en teen my wet gesondig het.\n2. My roep hulle toe: My God, ons, Israel, ken U.\n3. Israel het die goeie verwerp -- die vyand sal hom agtervolg!\n4. Hulle het konings aangestel, maar nie uit My nie; hulle het vorste gekies, maar sonder my wete; van hul silwer en goud het hulle vir hul afgode gemaak tot hulle verderf.\n5. Jou kalf, o Samar¡a, is afskuwelik; my toorn is teen hulle ontvlam. Hoe lank sal hulle tot reinheid onbekwaam wees?\n6. Want dit is ook uit Israel: 'n smid het dit gemaak, en dit is geen god nie; maar tot splinters sal dit word -- die kalf van Samar¡a.\n7. Want hulle saai wind, maar hulle sal storm maai; dit het geen halm nie; wat uitspruit, lewer geen meel op nie; selfs as dit iets oplewer, sou vreemdelinge dit verslind.\n8. Israel is verslind; alreeds is hulle onder die volke soos iets wat waardeloos is.\n9. Want hulle het opgetrek na Assur -- 'n wilde-esel wat eiesinnig rondloop, is Efraim! -- hulle het onwettige bondgenootskappe gewerf.\n10. Ook al werf hulle onder die volke, Ek sal hulle nou saamraap, en hulle sal begin minder word weens die laste deur die koning van die vorste opgelê.\n11. Want Efraim het die altare vermenigvuldig om te sondig -- die altare het vir hom tot sonde geword.\n12. Ek het hom tien duisende leringe van my wet voorgeskrywe, maar dit word as iets vreemds geag.\n13. Slagoffers, My aangebied, offer hulle -- vleis is dit, en hulle eet; die HERE het geen behae daarin nie. Nou sal Hy aan hulle ongeregtigheid dink en oor hulle sondes besoeking doen; hulle sal teruggaan na Egipte.\n14. Omdat Israel sy Maker vergeet en paleise gebou het, en Juda 'n menigte versterkte stede, daarom sal Ek 'n vuur in sy stede slinger wat sy paleise sal verteer.\n1. Wees nie bly met gejuig, o Israel, soos die volke nie, want jy het gehoereer van jou God af weg; jy het hoereloon liefgehad op al die koringdorsvloere.\n2. Dorsvloer en parskuip sal hulle nie voed nie, en die mos sal hulle in die steek laat.\n3. Hulle sal in die land van die HERE nie bly nie; maar Efraim sal na Egipte teruggaan, en in Assur sal hulle eet wat onrein is.\n4. Hulle sal vir die HERE geen wyn uitgiet nie, en hulle slagoffers sal vir Hom nie welgevallig wees nie; soos tranebrood sal hulle spys vir hulle wees. Almal wat daarvan eet, word verontreinig; want hulle brood is vir hulleself: dit sal nie in die huis van die HERE kom nie.\n5. Wat sal julle dan doen op die feestyd en op die feesdag van die HERE?\n6. Want kyk, hulle gaan heen weens die verwoesting: Egipte sal hulle versamel, Mof hulle begrawe; onkruid sal hulle skat van silwergoed in besit neem, dorings in hulle tente wees.\n7. Die dae van besoeking het gekom, die dae van vergelding het gekom; Israel sal dit ervaar! Die profeet word 'n dwaas, die man van die gees 'n waansinnige, weens die grootheid van jou ongeregtigheid, en omdat die vyandskap groot is.\n8. Efraim is 'n spioen teenoor my God; wat die profeet aangaan, die net van 'n voëlvanger is op al sy weë gesprei, vyandskap in die huis van sy God.\n9. Hulle het baie, baie verkeerd gehandel soos in die dae van G¡bea. Hy sal dink aan hulle ongeregtigheid, besoeking doen oor hulle sondes.\n10. Ek het Israel gevind soos druiwe in die woestyn; Ek het julle vaders gesien soos voorvye aan die vyeboom in sy eerste groei; maar hulle het na Baäl-Peor gekom en hulle aan die skandegod toegewy en 'n verfoeisel geword net soos die voorwerp van hulle liefde.\n11. Efraim -- sy heerlikheid sal wegvlieg soos 'n voël. Geen geboorte, geen moederskap, geen ontvangenis meer nie!\n12. Ja, al sou hulle hul kinders grootmaak, Ek maak hulle kinderloos, sonder mense; ja, wee hulleself ook as Ek van hulle wyk.\n13. Efraim, soos Ek dit sien na Tirus heen, is geplant in 'n mooi omgewing, maar Efraim sal sy seuns na die moordenaar moet uitbring.\n14. Gee hulle, o HERE -- wat sal U gee? -- gee hulle 'n kinderlose moederskoot en uitgedroogde borste.\n15. Al hulle boosheid is byeen in Gilgal, want daar het Ek hulle begin haat weens die boosheid van hulle handelinge; Ek sal hulle uit my huis uitdrywe, hulle nie meer liefhê nie. Al hulle vorste is opstandig.\n16. Efraim is getref, hulle wortel het verdor, hulle dra geen vrug meer nie; ook wanneer hulle kinders baar, sal Ek nogtans die lieflinge van hulle skoot ombring.\n17. My God sal hulle verwerp, omdat hulle na Hom nie geluister het nie, en hulle sal rondswerwe onder die nasies.\n1. Israel was 'n weelderig uitbottende wynstok wat sy vrug voortgebring het; hoe meer vrug hy gedra het, des te meer altare het hy gebou; hoe beter dit met sy land gesteld was, des te beter het hy die klippilare gemaak.\n2. Vals is hulle hart; nou sal hulle daarvoor boet; Hy sal hulle altare stukkend breek, hulle klippilare verwoes.\n3. Ja, nou sal hulle sê: Ons het geen koning nie, want ons het die HERE nie gevrees nie; en die koning -- wat sou hy vir ons kan doen?\n4. Hulle het groot woorde gespreek, vals gesweer, verbonde gesluit -- en soos 'n gifplant spruit die oordeel uit in die vore van die landerye.\n5. Oor die kalf van Bet-Awen sal die inwoners van Samar¡a besorg wees; want sy volk sal oor hom treur en sy afgodspriesters oor hom sidder, oor sy heerlikheid, omdat dit van hom weggevoer is.\n6. Hy sal ook self na Assur weggevoer word as 'n geskenk aan koning Jareb; skaamte sal Efraim aangryp, en Israel sal beskaamd staan oor sy eie raadsbesluit.\n7. Samar¡a word vernietig, sy koning is soos 'n spaander op die water.\n8. En die hoogtes van Awen, Israel se sonde, word verdelg, dorings en distels sal opskiet op hulle altare; en hulle sal tot die berge sê: Bedek ons! en tot die heuwels: Val op ons!\n9. Sedert die dae van G¡bea het jy gesondig, o Israel! Daar staan hulle -- moet die stryd teen die kwaaddoeners hulle nie oorval in G¡bea nie?\n10. Dit is my begeerte om hulle te tugtig, en volke sal teen hulle versamel word as hulle gebind word aan hulle twee ongeregtighede.\n11. Maar Efraim is 'n geleerde jong koei wat gewillig dors; nogtans sal Ek self oor haar mooi nek gaan: Ek sal Efraim laat trek; Juda sal die ploeg trek, Jakob sal die eg sleep.\n12. Saai vir julle volgens die eis van geregtigheid, maai in ooreenstemming met die liefde; braak vir julle 'n braakland, want dit is tyd om die HERE te soek, totdat Hy kom en geregtigheid oor julle laat reën.\n13. Julle het goddeloosheid ingeploeë, julle het slegtigheid gemaai, die vrug van leuens geëet, omdat jy op jou weg vertrou het, op die menigte van jou helde.\n14. Daarom sal daar oorlogsrumoer onder jou volke ontstaan en al jou vestings verwoes word net soos Salman Bet-Arbel verwoes het in die dag van oorlog: moeders is met kinders en al verpletter.\n15. Net so het Bet-el aan julle gedoen weens julle ontsettende boosheid; in die môre vroeg is dit gedaan, gedaan met die koning van Israel.\n1. Toe Israel 'n kind was, het Ek hom liefgehad, en uit Egipte het Ek my seun geroep.\n2. Hoe meer die profete hulle geroep het, des te meer het hulle van hulle af weggeloop; hulle het aan die Bals geoffer en vir die gesnede beelde rook laat opgaan.\n3. En Ek self het Efraim leer loop. Hy het hulle op sy arms geneem, maar hulle het nie erken dat Ek hulle genees het nie.\n4. Met mensebande, met koorde van liefde het Ek hulle getrek; en Ek was vir hulle soos diegene wat die juk van hulle kakebeen af oplig; en Ek het My na hom neergebuig, Ek het hom voedsel gegee.\n5. Hy sal na Egipteland nie terugkeer nie, maar Assur -- die sal sy koning wees; omdat hulle geweier het om hulle te bekeer.\n6. En die swaard sal geswaai word in sy stede en sy grendels vernietig en verteer weens hulle planne.\n7. Want my volk dwing om van My afvallig te word; en as die profete hom roep na bo, rig hy hom glad nie op nie.\n8. Hoe kan Ek jou oorgee, o Efraim, jou prysgee, o Israel? Hoe kan Ek jou maak soos Adma, jou gelykstel met Sebom: my hart is omgekeer in My, tegelykertyd is my medelyde opgewek.\n9. Ek sal my toorngloed nie laat geld nie, Ek sal Efraim nie weer te gronde rig nie; want Ek is God en nie 'n mens nie, die Heilige in jou midde. En Ek sal nie kom in grimmigheid nie.\n10. Hulle sal agter die HERE aan trek; Hy sal brul soos 'n leeu. Want Hy sal brul, en die kinders sal met siddering van die seekant aankom.\n11. Hulle sal sidderende aankom soos 'n voëltjie uit Egipte en soos 'n duif uit die land Assur; en Ek sal hulle laat woon in hulle huise, spreek die HERE.\n1. Efraim het My omsingel met leuens, en die huis van Israel met bedrog; terwyl Juda nog altyd bandeloos is teenoor God, ja, teenoor die Allerheiligste, die Getroue.\n2. Efraim hou hom besig met wind, en hy agtervolg die oostewind; die hele dag vermeerder hy leuens en geweld, en hulle sluit 'n verbond met Assur, terwyl olie na Egipte gevoer word.\n3. Die HERE het ook 'n twis met Juda, en Hy sal oor Jakob besoeking doen volgens sy weë, hom vergelde na sy dade.\n4. In die moederskoot het hy sy broer by die hakskeen gehou, en in sy manlike krag het hy met God geworstel.\n5. Ja, hy het met die Engel geworstel en die oorhand gekry, hy het geween en Hom gesmeek. By Bet-el het hy Hom gevind, en daar het Hy met ons gespreek.\n6. En HERE God van die leërskare, HERE is sy gedenknaam.\n7. En jy, tot jou God moet jy terugkeer, beoefen liefde en reg, en hoop gedurigdeur op jou God.\n8. Kanaän -- in sy hand is daar 'n valse weegskaal, hy hou daarvan om af te pers.\n9. Maar Efraim sê: Tog het ek ryk geword, ek het vir my 'n vermoë verwerf. Alles wat ek verwerf het, is nie genoeg om op my enige sondeskuld te lê nie.\n10. Maar Ek is die HERE jou God van Egipteland af, Ek sal jou weer in tente laat woon soos in die dae van die huttefees.\n11. Ek het ook tot die profete gespreek, en Ek het gesigte vermenigvuldig en deur middel van die profete gelykenisse voorgedra.\n12. Was G¡lead goddeloosheid hulle het louter nietigheid geword. In Gilgal het hulle beeste geoffer; so sal dan hulle altare wees soos kliphope op die vore van die landerye.\n13. En Jakob het gevlug na die veld van Aram, en Israel was diensbaar vir 'n vrou as loon, en vir 'n vrou het hy vee opgepas.\n14. Maar deur 'n profeet het die HERE Israel uit Egipte laat optrek, en deur 'n profeet is hulle opgepas. [ (Hosea 12:15) Efraim het die HERE bitterlik geterg; daarom sal Hy sy bloedskulde op hom laat neerkom, ja, sy Here sal hom vir die aangedane smaad vergelde. ]\n1. As Efraim net gespreek het, was daar siddering; hoog het hy gestaan in Israel. Maar hy het hom skuldig gemaak deur die Baäl en gesterwe.\n2. En nou gaan hulle voort om te sondig en het vir hulle 'n gegote beeld van hulle silwer gemaak, afgode volgens hulle insig, geheel en al smidswerk; van hulle word gesê: Die mense wat offer, vereer kalwers met kusse!\n3. Daarom sal hulle wees soos 'n môre wolk en soos dou wat vroeg weer verdwyn, soos kaf wat wegvlieg van die dorsvloer en soos rook uit die venster.\n4. Tog was Ek, die HERE, jou God van Egipteland af, en buiten My het jy geen God geken nie, ja, behalwe My is daar geen Heiland nie.\n5. Ek het jou in die woestyn geken, in die land van droogtes.\n6. Ooreenkomstig hulle weiveld het hulle versadig geword; toe hulle versadig was, het hulle hart hoogmoedig geword; daarom het hulle My vergeet.\n7. Toe het Ek vir hulle soos 'n leeu geword, soos 'n luiperd lê Ek by die pad en loer.\n8. Ek val hulle aan soos 'n beer wat van kleintjies beroof is, en Ek skeur hulle borskas oop; en soos 'n leeuin verslind Ek hulle daar, die wilde diere van die veld sal hulle verskeur.\n9. Dit is jou verderf, o Israel, dat jy teen My, jou helper, is.\n10. Waar is nou jou koning, dat hy jou kan verlos in al jou stede, en jou regters van wie jy gesê het: Gee my 'n koning en vorste?\n11. Ek gee jou 'n koning in my toorn, en Ek neem hom weg in my grimmigheid.\n12. Saamgebind is die ongeregtigheid van Efraim, weggebêre is sy sonde.\n13. Barensweë sal hom oorval, hy is 'n onverstandige kind; want as die tyd daar is, stel hy hom nie in die kindergeboorte nie.\n14. Uit die mag van die doderyk sal Ek hulle loskoop, Ek sal hulle verlos van die dood. Dood, waar is jou pestilensies? Doderyk, waar is jou verderf? Berou bly vir my oë verborge.\n15. Wanneer hy vrug dra onder die broers, kom 'n oostewind, 'n wind van die HERE, wat uit die woestyn opkom; dan droog sy fontein op en sy bron dor uit. Di sal 'n skat van allerhande kosbare voorwerpe roof.\nSignificados: Israel, Efraim, Mispa, Tabor.


Eerste uitbreking van Afrika-varkpes in Oos-Kaap\nJY LEES NOU Eerste uitbreking van Afrika-varkpes in Oos-Kaap\n465 keer gelees\n'n Kommunale area van die distrikmunisipaliteit Amathole. Foto: Fredalette Uys .\nAfrika-varkpes het in die kommunale areas van die distrikmunisipaliteit Amathole in die Oos-Kaap uitgebreek, het die departement van landbou, grondhervorming en landelike ontwikkeling oor die naweek aangekondig.\nVolgens me. Thoko Didiza, minister van landbou, grondhervorming en landelike ontwikkeling, is dit die eerste keer dat dié verwoestende pes in die Oos-Kaap aangeteken is.\nDie siekte het in 2019 nagenoeg 30% van die wêreld se varkbevolking laat vrek, met China – die wêreld se grootste varkprodusent – wat 40% van sy varkkudde weens die siekte verloor het.\n“Die uitbreking kom in die kommunale areas voor, wat die beheer van beweging en biosekerheid tussen verskillende varkkuddes moeilik maak. Die huidige beheermaatreëls sluit in dat alle besmette varke alleen en so ver moontlik weggehou word van nie-besmette varke,” sê Didiza.\nDie departement se veeartsenydienste het op 13 April ’n ondersoek en nadoodse ondersoeke by vyf informele nedersetting in die plaaslike munisipaliteit Mnquma binne die distriksmunisipaliteit Amathole uitgevoer. Altesaam 50 varke het in die omgewing gevrek.\nUitbrekings van die siekte is die afgelope drie jaar reeds op plekke buite die Afrikavarkpes-beheerarea in die Vrystaat, Noordwes, die Noord-Kaap, Gauteng en Mpumalanga aangeteken. Daar moet nog vasgestel word of dié uitbreking met enige uitbrekings in ander provinsies verbind kan word.\nVolgens die departement vrek omtrent alle besmette varke weens die virus. Algemene kliniese tekens sluit bloeding op die vel en asemhalingsprobleme in. Daar is geen entstof en geen behandeling teen die siekte nie.\nDie siekte kan na varke oorgedra word van besmette wilde of mak varke, asook besmette, sagte bosluise, aanraking met mense, voertuigtoerusting of skoene en die vreet van besmette afvalkos, voer of vullis.\nVolgens die departement moet kommersiële varkplase wat varke binne die area aan slaghuise lewer, die nodige gesondheidsverklaring hê wat verklaar waar die varkkudde vandaan kom, dat die varke nie tekens van die siekte toon nie en dat daar geen toename in varkvrektes aangeteken is nie. Kommersiële varkplase word aangemoedig om te voldoen aan die biosekerheidstandaarde ten opsigte van kompartementalisering om hul varkplase te beskerm teen besmetting met die siekte.\nVarkpes risiko vir groeiende getal informele boere


Glutenvrye bokwietpannekoekresep - Tradisionele resepte - 2020\nOntmoet my nuwe gunsteling pannekoeke, bokwiet pannekoeke. Ek sal erken dat dit nie die sexyste pannekoeke is nie, maar hulle vergoed vir hul nederige voorkoms met wonderlike geur en tekstuur. Bokwiet, 'n glutenvrye familielid van rabarber, het 'n fyn, amper neutagtige geur.\nDanksy die bokwietmeel het hierdie pannekoeke 'n ligte en lugagtige konsistensie wat stil onder die druk van 'n vurk oorgee en esdoringstroop soos 'n spons opneem. Die pannekoeke pas goed saam met geroosterde aarbeie, soos hier aangedui, of met 'n gesonde swaai grondboontjiebotter of amandelbotter.\nHierdie resep is aangepas uit 'n lekker nuwe kookboek genaamd Pancakes, deur mede-kosblogger Adrianna Adarme van A Cozy Kitchen. Ek besoek Adrianna se blog wanneer ek kreatiewe resep-inspirasie of 'n gelag nodig het, wat gereeld is.\nAdrianna se nuwe (en eerste!) Kookboek propvol 72 briljante pannekoekresepte, half soet (heuning en hawer, gemmerper, kaneelsuiker-popovers) en half sout (jalapeño-mieliekoeke, bokkaaskino-koeke, suurroom en grasuie-latkes) . As dit hoë konfytpannekoeke is, bied sy 'n klomp opsies op grond van haar karringmelk-pannekoekresep. Hierdie boek sou die perfekte geskenk vir u liefhebber van die pannekoek / latke wees. Baie geluk, Adrianna!\nOpbrengs: 8 pannekoeke 1x\n4,7 van 134 resensies\nBokwiet gee hierdie pannekoeke 'n ongelooflike geur. Hierdie resep van bokwietpannekoek lewer heerlike ligte en dun pannekoeke. Vir pannekoeke wat nog ligter van tekstuur en geur is, gebruik die helfte van alle doeleindes (Adrianna se voorstel) of volkoringdeegmeel (my verstek). Resep lewer 8 pannekoeke (genoeg vir 2 mense).\n1 koppie bokwietmeel (of ½ bokwiet en ½ meel na keuse)\n1 ¼ koppies karringmelk, geskud *\nBotter, vir die pan\n1 pint aarbeie, geskil en in skyfies gesny in kwarte of helftes\nRooster die aarbeie: verhit die oond tot 350 grade Fahrenheit. Voer 'n afgeronde bakplaat met bakpapier uit. Gooi bessies saggies saam met die suiker en esdoringstroop / heuning in 'n medium bak. Rangskik die aarbeie in 'n enkele laag op die bakplaat. Rooster vir 30 minute, terwyl jy halfpad roer, of lank genoeg sodat die bessies kan verdik maar nie brand nie (hou veral die rande dop).\nMaak die pannekoeke: meng die meel (s), suiker, bakpoeier, koeksoda en sout in 'n medium mengbak. Meet die karringmelk in 'n vloeibare maatbeker uit. Klits die eier en vanielje-ekstrak daarby in.\nVoeg die nat bestanddele gelyktydig by die droë bestanddele en meng tot dit net gekombineer is. Die beslag moet 'n paar klein tot medium klonte hê.\nVoorverhit jou pan op medium-lae hitte en borsel met 1 ½ teelepel botter. Gee die beslag 'n ligte warrel met 'n lepel as die bokwiet van die vloeistof begin skei. Skep die beslag op 'n warm pan met behulp van 'n maat. Kook 2 tot 3 minute totdat klein borreltjies op die oppervlak van die pannekoeke vorm (jy sal weet dat dit gereed is om te draai as ongeveer 1 sentimeter van die omtrek mat is in plaas van blink), en draai om. Kook aan die teenoorgestelde kante vir 1 tot 2 minute, of tot goudbruin.\nPlaas die gaar pannekoeke op 'n bakplaat en plaas dit in 'n voorverhitte oond van 200 grade Fahrenheit om warm te hou. Herhaal die proses met die oorblywende beslag en voeg nog botter by indien nodig. Sit dadelik voor.\nResep aangepas uit pannekoeke deur Adrianna Adarme van A Cozy Kitchen.\n* Maak u eie karringmelk met suiwelvrye opsie: kombineer 1 ¼ koppies lae-vet melk (enige verskeidenheid lae-vet melk moet dit doen - amandel, soja, rys, laevet klapper) met 1 eetlepel + ¾ teelepel suurlemoensap of asyn en laat dit 5 minute sit voordat dit gebruik word.\nAs u van hierdie pannekoek hou: jy sal ook geniet van my resep van bokwiet-crêpes en my ander pannekoekresepte!\n'N Opmerking oor pluizigheid: Ek het probeer om 'n bietjie ekstra hoogte in hierdie pannekoeke te dwing deur halfmeelblom deegblom te gebruik en selfs geklopte eierwitte in te vou, maar dit het geen noemenswaardige verskil gemaak nie. Toe neem ek nog 'n hap en wonder waarom ek hierdie wonderlike pannekoeke probeer maak, iets wat hulle nie is nie. Hulle is perfek nes hulle is.\nKyk die video: Boekweitbrood van 100% boekweitmeel - Glutenvrij (Oktober 2020).\nCopyright 2020 \_ none \_ Bokwiet pannekoeke


Só kan jy wen wanneer jy binne bly en verken met BBC Earth | Huisgenoot\nReis deur die Afrika-vasteland met BBC Earth (DStv-kanaal 184) se jongste natuurgeskiedenisreeks, Seven Worlds, One Planet.\nIn die laaste episode, wat op Sondag 10 Mei om 16:00 uitgesaai sal word, verskyn van die ongelooflikste Afrika-diere, en jy en jou gesin sal veilig binnenshuis ons vasteland se pragtige wonders kan verken.\nDie reeks Seven Worlds, One Planet – op DStv Catch Up beskikbaar – vertel die verhaal van ons sewe skouspelagtige vastelande en hoe dit die buitengewone dieregedrag en biodiversiteit vorm wat ons vandag sien.\nMiljoene jare gelede het ongelooflike kragte die aarde se kors uiteengeskeur en sewe vastelande geskep. Sir David Attenborough vertel meer van die unieke diere wat oor die wêreld voorkom asook die nuwe uitdagings van die moderne wêreld wat hulle in die gesig staar.\nNader aan die huis sal jy leer van die Westelike sjimpansees van die Ivoorkus, Malawi se cichlid, die renostervoël in Zambië en die pragtige Afrika-olifant in Zimbabwe. Dan sal jy sien hoe die bruinhiënas in Namibië op die strand kos soek en Suid-Afrika se erdvark besigtig. Wees ook op die uitkyk vir die Temmincks-ietermagog en die jagluiperds in Kenia, en aanskou die laaste twee Noordelike witrenosters op die rand van uitsterwing.\nFeite oor die spesies wat vertoon word\nBruin hiënas is een van Afrika se skaarsste roofdiere. Op 'n enkele dag kan hulle meer as 30 km stap om kos te soek. Ons besoek hulle en kry 'n voorsmakie van 'n dag in hul lewens in Namibië.\nRenostervoëls eet ook oorwas. Wetenskaplikes meen die voëls gebruik bakterieë uit die oorwas om vertering aan te help\nJagluiperds is die vinnigste dier ter wêreld. Hulle kan tot 112km/h in net drie sekondes behaal.\nDie ietermagog, ook bekend as ’n miervreter, is die enigste soogdier ter wêreld wat van kop tot toon met keratienskubbe bedek is (dieselfde as die mense se vingernaels).\nSjimpansees gebruik gereedskap om hulle te help om goed gedoen te kry. Hulle kraak neute met klippe oop, vis insekte met stokke uit neste, skuil van die reën deur blare soos sambrele omhoog te hou en gebruik mos soos sponse vir reënwater.\nErdvarke verorber sowat 50 000 miere en termiete in een aand.\nParty Afrika-olifantklanke is so laag dat dit onder die omvang van menslike gehoor val. Hulle kan ook meer as 100 verskillende maats op net hul roepgeluide herken.\nBly binne, verken en WEN\nOntspan, helder jou dag op en kry die kans om ’n databewys ter waarde van R1 000 van BBC Earth te wen om jou al die nuutste vermaak te help Catch Up.\nSê bloot vir ons wat Afrika se skaarsste roofdier is en waar hulle voorkom en sorg dat jy op die episode inskakel om meer te leer.\nBesoek bbcearth.comof volg op Instagram en Twitterom meer oor die reeks uit te vind.\nKry herhalings op BBC Earth en kyk die hele reeks op DStv Catch Up en DStv Now.\nBeantwoord net die vraag:\nWen ’n draagbare swembad ter waarde van R9 850 – net betyds vir somer!


Onderhoud: Dokumentêre rolprent oor plaasmoorde | Maroela Media\nOnderhoud: Dokumentêre rolprent oor plaasmoorde\nDie rolprentvervaardiger Rian van der Walt het ŉ dokumentêre rolprent gemaak oor plaasmoorde in Suid-Afrika. ‘War of the Flea’ vertel aan die hand van statistieke, onderhoude en foto’s hoe boere wreed in Suid-Afrika vermoor word. Een van die plaasmoorde waarop daar veral klem gelê word in die rolprent is dié van die Potgieter-gesin van Lindley in die Vrystaat. Daar is onder meer onderhoude met familielede van die Potgieter-gesin. Daar is ook onderhoude met politieke navorsers en misdaadkenners terwyl daar ondersoek ingestel word na die redes vir plaasmoorde. Van der Walt het in ŉ onderhoud met Maroela Media verduidelik hoekom hy die dokumentêr gemaak het en wat hy daarmee wil vermag.\n** Hoekom ŉ dokumenter oor plaasmoorde?\n“Ek het besef dat die boere in Suid-Afrika nie ‘n stem het nie. Omdat ek in die TV-bedryf is het ek besluit om daardie stem te wees. Dit was nie maklik nie. Die inhoud van die film is nie juis polities korrek nie.”\n** Hoekom het jy besluit om veral te fokus op die moorde van die Potgieter-gesin van Lindley?\n“Dit was nie van die begin af die plan nie. Die dag toe ons in Lindley opdaag, het ek geen kontak met die familie gehad nie. Ek het bloot gegaan om die dorpie af te neem en het gedink ek sal die storie kortliks met ‘voiceover’ vertel. Wat daardie dag gbeur het is niks kort van ‘n wonderwerk nie. Ek het iemand ontmoet wat my voorgestel het aan Bokkie, Willemien se ouma. Vandaar het al die ander onderhoude ontwikkel. Ons is eers laat daardie aand daar weg en dit is toe dat ek besef het hierdie storie sal ‘n baie groot deel uitmaak van die film.”\n** Is jy al self deur ŉ plaasmoord geraak? Het jy op ŉ plaas grootgeword?\n“Nee nie self nie en ek het ook nie op ŉ plaas grootgeword nie. Het op Louis Trichardt gebly en was baie bewus van die plaasmoorde in die omgewing.”\n** Wat hoop jy om te bereik met die dokumentêr?\n“Bewusmaking van die probleem, plaaslik en internasionaal. Asook om die probleem beter te verstaan. Hoe meer inligting op die tafel is, hoe beter kan ons ‘n debat voer oor plaasmoorde. Ek besef ek het nie die antwoorde nie maar hoop dat ek kan bydrae tot die debat.”\n** Wie is die teikenmark vir die dokumentêr?\n“Almal, wit en swart. Wit, omdat hulle persepsie van die probleem baie keer uit die verkeerde plek kom en swart omdat hulle nie bewus is van die probleem nie.”\n** Wie gaan die dokumentêr uitsaai en waar?\n“Sover het ek nog geen uitsaaier nie. Dit is ‘n baie moeilike onderwerp waarvoor al die uitsaaiers in Suid-Afrika baie versigtig is. Ons leef in ‘n land waar ons so gefokus is om polities reg op te tree dat dit in die pad staan van die waarheid. Ek het van die begin besef dit gaan baie moeilik wees en dat dit makliker sal wees om iemand in die buiteland te kry om daarna te kyk. Hoop om die mense by kykNET te kry om daarna te kyk asook mense by die SAUK.”\n** Van watter hulpmiddels maak jy gebruik in die dokumentêr?\n“Ons het verskeie plase gaan besoek waar ons met van die slagoffers se familie gesels het. Het ook baie onderhoude gevoer met kenners op die gebied van misdaad. Statistiek maak natuurlik ook ‘n groot deel daarvan uit.”\n** Dink jy die dokumenter gee ŉ akkurate weergawe van plaasmoorde in Suid-Afrika?\n“Ek hoop so. Mense moet nie vasgevang word in die detail nie. Syfers word maklik rondgegooi en kan nie noodwendig bewys word nie. Ek dink wat verstaan moet word is dat daar ‘n probleem is en almal moet bewus wees daarvan. Hoe meer inligting beskikbaar is, hoe beter die besluite wat oor die probleem geneem word.”\n** Word die dokumentêr aan die slagoffers van plaasmoorde opgedra?\n“Die slagoffers is die werklike helde van die film. Hulle was bereid om my in hul huise in te neem en hulle diepste smart met my te deel. Ek hoop hierdie film eer die vertroue wat hulle in my gestel het.”\n** Is die doel van die dokumentêr om te skok of verandering te weeg te bring?\n“Ja die skok-faktor is beslis in berekening gebring maar ek was baie versigtig om dit nie te ver te dryf nie. Sou jy die film kyk moet jy nie halfpad ophou kyk omdat dit te erg is nie.”\n** Hoekom die naam ‘War of the Flea’?\n“War of the Flea: Analogically, the guerrilla fights the war of the flea, and his military enemy suffers the dog’s disadvantages: too much to defend; too small, ubiquitous, and agile an enemy to come to grips with. If the war continues long enough – this is the theory – the dog succumbs to exhaustion and anemia without ever having found anything on which to close its jaws or to rake with its claws – Robert Taber. In dié geval kan die ‘boere’, as ŉ groep, beskou word as die ‘hond’ en hulle word uit verskillende rigtings aangeval. Maar hierdie is nie noodwendig ŉ beplande groepsaanval nie. Verskillende individue wat niks van mekaar weet of met mekaar te doen het nie, werk tot dieselfde doel. En uiteindelik is die ‘hond’, die boere as ŉ groep, te swak om hulself te verdedig.”\n** Hoekom is die dokumentêr in Engels?\n“Daar is dele wat in Afrikaans is met subtitels maar die meerderheid is in Engels sodat die film ŉ beter kans staan om aanvaar te word in die buiteland.”\n** Wie is Rian van der Walt?\n“Ek is 40 jaar oud en is in Pretoria gebore maar het in Louis Trichardt grootgeword. Ek is reeds 20 jaar in die TV-industrie. Ek is ‘n pa met drie kinders, om ‘n pa te wees, het my laat besef dat slegte dinge in die wêreld gebeur en dat die wêreld nie ŉ beter plek sal wees as ons nie self probeer om dit beter te maak vir die wat na ons kom nie. Boere word vermoor en ons gee nie genoeg om nie, ek het dit op my geneem om mense in te lig sodat hulle meer sal omgee en miskien kan ons saam die wereld ŉ beter plek maak.”\nVideo: Platteland is treffer by die loket\nKyk uit vir dié nuwe Afrikaanse-inisiatiewe\nterrible,very sad what I have seen in these videos.The word needs to know what is going on in South Africa.\nAnd Malema is the one who actually calls out to” kill the boer ”\nHow can a so called democratical gouvernment allow this?why don`t they jail this unperson Malema ?\nor is Malema only openly shouting out what the black government thinks? it`s a week government,that we know.shame on them!\nI really feel sorry for any person being governd by such an government.\n(sorry for writing this in english,but Iam german-speaking,learning Afrikaans,but my Afrikaans is not good enough yet to express my anger)


Vegkop Volksvergadering en besluite geneem. - Stormfront\nVegkop Volksvergadering en besluite geneem.\nFotos van Karina de Jager van Bravoland:\nHier is Rooi Jan van die buurplaas in die voorgrond en Dan Roodt in die agtergrond:\nNog 'n paar bekendes:\nGustav Muller aan die woord:\nOom Eugene lewer sy toespraak. Toe hy vorentoe stap, toe sê my ma daar is nie 'n manier dat hy in 10 minute kan praat nie, maar toe verstom hy ons almal en maak in 9 minute klaar!\nSaterdagoggend 07:00 toe is die wereld nog in mis gehul:\nSimboliek van die monument:\nMy ma en ouma-hulle by oom Theuns de Wet en sy vrou:\nBravoland Media hard aan die werk om inligting in te samel vir 'n "storie"...\nSaterdag se bywoning:\nDie groot Vierkleur op die veld 'n entjie hiervandaan:\nOom Andries Breytenbach, onderleier van die HNP:\nOom HS van Blerk in die middel voor:\nMonument (sonder mis):\nEn dan sommer vir 'n grappie, die bekendste Spar in die land - HEILBRON SPAR!\nBesluite geneem op die Volksvergadering te Vegkop Gelofte terrein op 25-27 September 2009.\nDie vergadering was dit eens dat:\n1. Die Geloftevolk se vrywordingsproses geskoei moet word op die grondslag van die volksgeloftes.\n2. Dit noodsaaklik is dat alle huidige middele wat tans aangewend kan word om die Geloftevolk in stand te hou, op alle lewensterreine benut moet word.\n3. Dit noodsaaklik is dat die geloftevolk 'n soewerein-vrye volk moet word.\n4. Die grondslag waarop die toekomstige vryheid van die volk vereis word, regverdigbaar is.\n5. Die vrywording van die Geloftevolk binne bereik is.\n6. Die toekomstige staatsmodel van die vrye Geloftevolk Skrifgefundeerd (op Bybel gegrond) moet wees.\n7. Dat die oproep en ordening van die vergadering aan die byeenkoms legitimiteit verleen as 'n Volksvergadering.\n8. Dat 'n volksdatabasis dringend tot stand gebring moet word, sodat die Geloftevolk doeltreffend kan kommunikeer - as 'n eerste stap op pad na vryheid.\n9. Dat die nakoming van die Volksgeloftes 'n teokratiese staatsmodel vereis. 'n Komitee is saamgestel om die funksionering van 'n teokratiese staatsbestel te ondersoek om by 'n volgende Volksvergadering aan die volk te kom voorlê vir oorweging.\n10. Die vergadering besluit dat die instelling van 'n Reddingsdaadfonds deur die voortsettingskomitee ondersoek sal word.\n11. Die vergadering spreek sy waardering uit vir die offers wat ons seuns, wat in die gevangenis verkeer, vir die volk gebring het.\n12. Die vergadering gee opdrag dat die volk ingelig sal word oor die besluite van die Volksvergadering.\n13. Die vergadering stel 'n voortsettingskomitee saam om uitvoering te gee aan die besluite wat geneem is.\n14. Die Voortsettingskomitee kry opdrag om die volgende Volksvergadering byeen te roep, so gou as wat prakties moontlik is.\n15. Na aanleiding van 'n uitspraak wat vanuit die gehoor gemaak is, het die vergadering hul eenparig gedistansieër van die gebruik van gewapende geweld in die vrywordingsproses.\n16. Die komitees sal te alle tye 'n oop-deur-beleid handhaaf, sodat Volksgenote deurlopend insette kan lewer.\n17. Die vergadering gee goedkeuring daaraan dat Gelofte komitees of komitees wat volksbyeenskomste reël, voortdurend inligting kan aanvra vanaf die voortsettingskomitee om aan hulle vergaderings bekend te maak.\n18. Die vergadering erken deurgaans die Geloftevolk se volle afhanklikheid van ons Hemelse Vader en eer Hom vir die ordelike verloop van die volksvergadering.\nDie volgende mosies is eenparig op die Volksvergadering aangeneem.\n• Die vergadering van die Geloftevolk bevestig dat hul met groot deernis dink aan die seuns van ons volk wat tans in die gevangenis verkeer, of reeds gevangenisstraf uitgedien het. Die vergadering verseker hierdie seuns van die besef by hulle volksgenote dat die beproewing wat hulle deurgaan, nie die gevolg is van die nastrewing van eie belang nie, maar die gevolg is van die brandende versugting na die vryheid van ons volk. Die vergadering dra hulle op in ons Gebede.\n• VERKLARING van die Volksvergadering. Die vergadering verklaar hiermee dat teen die agtergrond van die vryheid en immuniteit wat misdadigers in die huidige samelewing geniet, die voortgesette aanhouding van ons volk se seuns 'n simboliese gebaar van die staat is, om die huidige onderwerping van die Geloftevolk te demonstreer. Die vergadering stel dit onomwonde dat die algemene beskouing van reg en geregtigheid vereis dat ons volk se seuns vrygelaat word.\n• Die vergadering van die Geloftevolk verklaar hiermee dat die volk in rou verkeer oor al ons volksgenote wat vermoor is in hierdie volksvreemde staatsbestel. Die vergadering spreek sy innige meegevoel uit teenoor die geliefdes van ons vermoorde volksgenote, asook teenoor hulle wat oor die jare slagoffers was van roof en pogings tot moord.\nVolksvergadering Nayto SA Teologie 19 03-16-2011 08:27 AM\nVegkop Doringboom SA General Forum 2 10-29-2004 05:05 AM\nTen Besluite Meisiekind2 SA General Forum 2 09-27-2004 02:54 PM


Meerderheid Suid-Afrikaners wil nie konflik of rassespanning hê nie | Maroela Media\nDr. Pieter Mulder, leier van die Vryheidsfront Plus.\nDr Pieter Mulder, leier van die Vryheidsfront Plus, se toespraak tydens die debat oor die toenemende rassespanning en konflik in Suid-Afrika veral by universiteite en die nadelige invloed daarvan op die land se ontwikkeling:\nWie is ŉ rassis en wie nie? In Suid-Afrika is daar tans ŉ ernstige debat oor rassisme. Ons in hierdie raad is die verkose leiers van die mense daarbuite. Ons moet leiding gee. Tot op datum was daar nog geen debat oor hierdie saak in die parlement nie. Daarom het ek hierdie debat aangevra.\nEk glo dat in debatte soos hierdie leiers die voorbeeld moet stel. Leiers van alle kante. Leiers bepaal die trant van sulke debatte in ŉ gemeenskap.\nIn die Sona-debat het ek gesê, ook as boodskap aan my ondersteuners: “Rassisme is ŉ baie ernstige saak wat onvoorwaardelik veroordeel moet word. Rassisme van wit mense of swart mense dra die kiem wat Suid-Afrika kan vernietig en so ook alle menseverhoudinge.\nDaarna het ek verwys na aanleiding van die T-hemp by Ikeys met “Kill all whites” op. Ek het geglo die president sal die geleentheid gebruik om dit ook te veroordeel. My groot teleurstelling was dat hy nie daarop gereageer het nie.\nDie afgelope dekade het die regering jaarliks minder geld aan universiteite gegee. Daarom het studie steeds duurder geword. Die #FeesMustFall-protesveldtog was ŉ reaksie hierop. Dit was ŉ breë protes oor taal- en kleurgrense heen.\nDie huidige protes is anders. Die huidige protes is grootliks kunsmatig. Op elke kampus is daar ŉ klein klompie aktiviste – vier vyf wat op ŉ berekende wyse protes aan die gang probeer kry. Hulle word nie deur duisende studente ondersteun soos met #FeesMustFall nie, maar net ŉ paar honderd. Hierdie is ŉ kunsmatige poging van sekere politieke magte en die EFF om ŉ rewolusie-klimaat te skep.\nDie kunsmatigheid is duidelik uit die feit dat daar op elke kampus na ŉ grief gesoek word. By Ikeys is dit koshuisinwoning; by Wes-Kaap kontrakwerkers; by die Universiteit van Pretoria Afrikaans. Toe daar by Mahikeng nie ŉ probleem met Afrikaans of wittes is nie, word die studenteraad die grief om geboue af te brand.\nArtikel 17 van die grondwet lui: “Elkeen het die reg om vreedsaam en ongewapen te vergader, te betoog, ŉ betooglinie te vorm en petisies voor te lê.”\nMaar daar is nie ŉ reg om dit met geweld te doen of om eiendom te vernietig nie.\nArtikel 16 waarborg vryheid van uitdrukking maar stel dit dan dat hierdie reg nie omvat die “b) aanstigting van dreigende geweld nie, of c) die verkondiging van haat wat op ras, etnisiteit, geslagtelikheid of godsdiens gebaseer is en wat aanhitsing om leed te veroorsaak, uitmaak nie.”\nIs dit nie presies wat ons die afgelope tyd gesien het nie? Is dit nie wat die “Kill all Whites”-T-hemp probeer doen nie?\nKampusrektore en die regering moet nie huiwer om teen hierdie studente op te tree as hulle protes na geweld oorgaan nie, as hulle eiendom beskadig of die regte van ander studente aantas nie. Dit is teen die grondwet en dis al manier om hierdie probleem op te los.\nEk het gesê leiers bepaal die trant van sulke debatte en het die ANC gekritiseer vir sy gebrek aan leierskap oor hierdie sake. Hierdie naweek het die agbare minister Blade Nzimande my verkeerd bewys. Volgens die Sunday Times het hy hierdie naweek gesê: “These anti-white sentiments from student could lead to racial conflict. The students’ approach was doing more harm than good to the struggle for non-racialism. ‘We want to build a non-racial society, we must confront racists and racism but we must be above them…’”\nVir een keer in my lewe stem ek saam met die agbare minister.\nDie Instituut vir Rasseverhoudinge (IRR) het in ŉ meningspeiling oor ras bevind dat 85% van alle Suid-Afrikaners saamstem dat verskillende rassegroepe mekaar nodig het om ŉ sukses van Suid-Afrika te maak. Verder het 76% gesê rasseverhoudinge het verbeter of dieselfde gebly. Net 14% het gesê dit het versleg (die res het nie geweet nie).\nWat ons vandag hier doen begin reeds daardie toekoms bepaal.\nGoeie artikel. Daar sal ma altyd die elemente wees wat ma net nie kan vrede maak met die verlede nie en ma altyd dit as verskoning sal gebruik vir hulle barbaarse optredes. So jammer dat dit ons mooi land en ons verhoudinge met mekaar gaan vernietig. Wat gaan van ons kinders word wat in so wrede land moet grootword, maar dit gaan seker nie help om oor die toekoms te sit en wonder en bang te wees nie. Mens wat maar elke dag soos dit kom (dis nou as jy nie uitgemoor is die vorige nag nie)…\nUitstekend. Uit die mond van ‘n ware leier. So ‘n leier moet mos ‘n staatsman wees, en nie die individu met wat ons nou sit nie!\nHulle sal nie ophou voor daar nie ‘n ware leier sonder kleur oogklappe in bewind kom nie. Die grootste sambok op hierdie oomblik is ons Afrikaanse taal om alle wittes te stenig. Tekortkoming van die Staat se power Leierskap en Self Rasiste om die massas se stemme te werf is die grootste sondebok. Daar is ‘n spreekwoord so oud soos die Bybel dat wat jy saai sal jy maai.\nMnr Mulder, dra u kennis van die gal brakende uitspraak van Mnr Ramaphosasa in die parlement gister teenoor die Afrkaner? Het enige van die leiers hul misnoee uitgespreek oor die wyse waarop die vlamme aangeblaas word om die Afrikaner totaal van opvoeding en kultuur en toekoms te ontneem? Daar is en was geen bedoeling om die Afrikaner deel te maak van die bou van hierdie land nie ! Inteendeel die Afrikaner is deur vreedsame onderhandeling afgetrek in gat van misrabelheid met die doel om te bespoeg en te blameer vir alles wat verkeerd gaan in die land, en dit gaan nie verander nie.\nMaraka · 4 jare gelede\nWat het Cyril als gese, kan iemand my se? Kry dit nie erens in n nuusberig nie\nIn my opinie, multikulturele kondisies lei altyd tot konflik. Daar was en sal altyd verskille wees tussen die rasse hier in S.A. Pieter Mulder moet dit verstaan. Daar is nie n toekoms vir die Afrikaner, of enige wit person in hierdie land nie, nie in die kort termyn nie, ook nie in 2066 nie.\nAs ons n toekoms wil he, sal ons dit moet vat. ophou kommer oor die naweek se rugby of braai en begin verenig, beplan en voorberei vir die bitter swaar tye vorentoe.\nNehemia · 4 jare gelede\nWaardeer die leiding hierin.\nVF+ is die enigste party in die parlement wat vir ons belange staan.\nDie vf+ maak so AF en toe bietjie geraas namens die Afrikaners..eks nie n Afrikaner nie ,eks n Boer..swart en wit saam as n reenboognasie sal nooit werk nie.dit het ook nog nooit..Pieter mulder en sy klompie volgelinge wil in so n kommunistiese staat bly solank daar tog net vrede is..ek hunker en Ander volksgenote hunker na vryheid waar ons onself kan regeer..maar om vryheid te kry gaan ons hard moet veg..ek hoop dit is naby\nBob · 4 jare gelede\nSwakste stukkie komentaar – nog ooit gelees!!! Sorry Rambo!!!\nJa ouboet en jy het natuurlik die oorlog in Angola, Mosambiek en die squatter kampe meegemaak….? Het jy die verwoesting pyn en ellende gesien (aan albei kante)? Was jy daar toe kamerade en familie gesterf het. Jou soort is baie braaf maar dit is gewoonlik die ou mense, kinders en vroue wat die ergste en eerste ly. Gebruik tog asseblief jou Godgegewe brein en hou op jou haat te versprei. In enige oorlog is daar nie wenners nie, net oorlewendes. Bid eerder dat God ons van ons goddeloosheid sal verlos. Soos iemand gese het ” ou Rambo” Die harde werklikheid verskil van Hollywood… mense sterf aan alle kante!\n@ Bob en Fransie\nJulle moet mooi lees wat Hannes se, daar is baie waarheid daarin. Haal nou maar die liberale oogklappies af en kyk vir julle self. Die oorlog is klaar aan die gang, baie stadig maar baie taktiekvol. Hy is reg as hy hoop dit is naby want dan kan meer van die liberale wittes wakker skrik en sien dat daar geen genade van die vyand af is nie. Julle kan nou maar Rambo se soveel julle wil, op die einde van die dag is daai peraoon darem meer gereed as julle\nVergeet om by te sit.Natuurlik sal n oorlog altyd elende en lyding bring, maar tot dusver bring die stadige oorlog nog net elende en lyding aan ons volk, so daai storie van “ons soek nie oorlog nie” gaan nie werk nie, hulle soek dit en sal tart en moor totdat dit gebeur of ons almal dood is. Die ANC en die EFF stook die vuur\nHannes, ek beskou myself ook in die eerste plek as ‘n Boer, vir die rekord.\nWat jou kommentaar aanbetref, is daar een problem. Mens hoor nie veel in die media van dit wat VF+ (en ook FN) doen nie. Die groot Afrikaanse koerante hou daarvan om veral die DA se beul te blaas, maar wanneer VF+ iets regkry, word daar geskryf dat “opposisie partye” dit gedoen het. Of die aksie word net heeltemaal dood geswyg, en die party kry nie erkenning daarvoor nie. Dit dra by tot die persekpsie dat mense hul stemme mors deur vir kleiner partye te stem, wat natuurlik nonsense is.\nJy is 100% reg dat selfbeskikking op die ou end die enigste manier is om uit die spel te kom waarvan die reels so geskryf is dat ons nie kan wen nie.\nSteeds student · 4 jare gelede\nBaie duidelik en pragtig gestel, Dr. Mulder!. As almal vrye reg tot beweging, assosiasie, godsdiens, taal, studie en ‘n eie kultuur het, waarom kan die studente wat wil studeer, nie toegelaat word om dit te doen nie?. Studiegelde en koshuisgelde is betaal as deel van die kontrak met ‘n unversiteit en die universiteit se deel van die kontrak moet tog wees dat die wat wil studeer, toegelaat moet word om dit in vrede te doen. Is dit nie moontlik om ‘n eis teen diegene wat verhinder dat ek kan studeer, in te stel nie?. Ek het vir iets betaal waarvan ek nie my volle deel kry nie!. Vir my kom dit neer op diefstal!\nEk is seker die grootste meerderheid van ons is nie rassiste nie en soek ook nie konfrontasie nie , maar ek kan nie dieselfde se van die ander ras nie. Dit wil voorkom of hulle uit hul pad sal gaan om ons uit te lok. Ek kry die arme studente jammer , hulle wil tog net studeer en is nie rasse ding word in hul keel afgedwing . Ek kry hulle bitter jammer dit kan nie aangenaam wees nie\nSo veel respek vir die man, praat met waardigheid en integriteit. So mens kan Ernstig op geneem word en verdien kiesers se stemme. Hy bring geen taal of kultuur af nie. Noem die feite. Wel gedaan\nEk dink ons moet aanvaar dat daar ‘n klein faksie swartes is wat die witmense (en veral die Afrikaner) géén leefruimte in Suid-Afrika gun nie. Dan is daar die verreweg grootste meerderheid swartes wat géén probleem het om sáám met die blankes (en met name die Afrikane) in Suid-Afrika te woon, werk, studeer en speel nie. Die ANC en EFF poog om polarisasie tussen wit en swart aan te blaas. Sodoende begin blanke Suid-Afrikaners (veral die beleërde Afrikaners) om alle swartes oor een kam te skeer. Dit speel so reg in die kraal van die Zuma-kamp en almal wat “Kill the Boer” sing. Ons mag dit nie toelaat nie. Die gesindheid van Jesus móét in ons hart en verstand die deurslag gee.\nAmen Fanie. Ons roem ons as Suid Afrikaners dat on meerendeels Christene in ons land is. Kom ons leef dit dan uit. Swart en wit.\nDi is ongelukkig nie net ‘n klein faksie swartes wat die Afrikaner wegwens nie, Fanie. Lees gerus elders op hierdie blad die slimmighede wat by ‘n byeenkoms oor Afrikaner identiteit by Wits kwytgeraak is. Mens kry die indruk dat die ‘wit’ anti-Afrikaner faksie sedert 1994 sterker gegroei het as vroeer. Hulle hou hulle veilig in akademia skuil.\nUitstekend en mooi uiteengesit.Dankie.\nDie Afrikaner het sy verbond met God verbreek en nou wil ons weet waar die fout lê. God laat nie met Hom woer-woer speel nie en dit wat nou met die Afrikaner gebeur het ons oor onsself gebring. Daar is net een hoop vir ons as volk en dit is voor die hand liggend. Smeek om vergifnis en redding.\nNee Jay, ek wil nie voorgee dat die Afrikaner, God se uitverkore volk is nie. Ek weet nie wat, in my skrywe, jou so laat dink nie. Dalk weet jy nie van die Gelofte wat Sarel Celliers, namens ons, aan God gemaak het nie. Dat die Trekkers en hul nageslagte, 16 Desember as ‘n Sondag sal huldig. Dit was as Hy hulle sou red uit die hand van die vyand, wat toe ook gebeur het. Wanneer laas het jy Geskiedenis, as vak, op skool gehad? Ek is self skuldig hieraan en ook baie ander sondes. ‘N Gelofte aan God is nie ‘n belofte aan ‘n mens , wat sommer net-so, sonder gevolge, gebreek kan word nie. Wat die ‘woer-woer’ aanbetref, dit is ‘n Afrikaanse spreekwoord, wat enige ware Afrikaner behoort te ken en ja , ek verseker jou dat Hy weet wat dit beteken. Dalk sien jy jouself nie as deel van die Gelofte nie maar dan stel ek voor dat jy die saak met Hom uitklaar.\nGoeie toespraak deur dr. Mulder en dit wys die VF Plus is die enigste party wat werkbare oplossings het. Hul veg vir ons belange, ons taal, kultuur, erfenis en dra ons belange op die hart. Die VF Plus moet groter en sterker gemaak word. So, kom ons gaan stem in ons duisende VF Plus in die munisipale verkiesing. Dr. Mulder, doen so voort!\nEk wou nie stem nie maar meskien moet ek tog vir julle stem lyk of daar baie waarheid in jou skrywe is.Die probleem is al is jy nie n rassis nie sal jy altyd een wees omdat jy wit is en daaraan kan jy niks doen nie so daar sal maar moet iets gebeur in die land en vir my part kan dit maar gebeur want ek sien nie kans om in so onsekerheid verder hier te bly nie.N mens het n begeerte om jou toekoms op te bou maar jy kan nie as jy nie seker is dit gaan nie eendag afgevat word nie.Mense moet weet swaarkry bring mense nader aan mekaar veral as almal bedreig word.\nT. H. · 4 jare gelede\nAi, Pieter…. Geluk met die kleinseun, maar ek hoop nie dis die trots van ‘n nuwe oupa wat jou dié sake so laat hanteer nie. Jou siening klink al te veel na die van ‘n politikus [wat jy natuurlik van huis uit is] wat noodgedwonge moet glo in wat in ‘n bepaalde situasie moontlik lyk en waaruit partyvoordeel [dis immers [dalk tog?] verkiesingsjaar gehaal kan word. Dink jy werklik’n multikulturele en veelrassige staatkundige eenheid in ‘n selfs demokratiese Suid-Afrika met ‘een lyf een stem’ kan slaag?\nIndien jy daarvan oortuig is wag die Europees-georiënteerde deel van die bevolking [om nie van die Afrikanervolk te praat nie] in spanning en afwagting op jou grondplan [‘blue print’] om dit werklikheid te laat word. Maar wees verseker: Dit sal waarskynlik meer moet inhou as ‘n vraag soos: Wat nou S.A.? – Groete


Tipes Debatte en wenke om hulle te hou\nDebatte is gedeeltelik gewild omdat hulle komplekse probleme met teenstrydige kante aanpak, en die formaat is 'n viscerale een wat smaak en nuansering aan die punte maak. Daarbenewens kan sprekers nie bekostig om in 'n debat vervelig te wees nie, want die doel is om mense te oorreed, en jy moet betrokke wees om dit te doen.\nKyk na 'n paar debatte voordat jy een gasheer om 'n idee te kry van wat werk en wat verkeerd kan gaan.\nTelevisie netwerke, plaaslike koerante, en organisasies soos die Vroue van Vroue Kiesers is bekend vir die aanbied van debatte, soos universiteite en kolleges. As jy kan, neem die tyd om een of twee by te woon om eerstehandse ondervinding te kry.\nDaar is verskillende soorte debatte , elk met 'n ander formaat. Die meeste mense is bekend met debatte omdat hulle die presidensiële debatte gekyk het, waar die formaat roteer.\nHosts onderhandel die grondreëls voor die tyd met die deelnemers aan die debat. Dit is die geval met presidensiële debatte wat tipies deur groot TV-netwerk of universiteite aangebied word.\nTipies maak elke deelnemer 'n openingsverklaring in 'n voorgeskrewe tydperk. 'N Moderator vra dan 'n vraag van een van die debaters, wat 'n sekere hoeveelheid tyd toegeken word om te reageer. Ander deelnemers kan dan reageer. Dit word 'n "weerlegging" genoem. Sommige moderatore maak voorsiening vir 'n goeie heen-en-weer onder kandidate.\nAnder formate is strenger en maak voorsiening vir 'n vraag, gevolg deur 90 sekondes vir 'n antwoord en 90 sekondes vir 'n weerlegging voordat u verder gaan na die volgende vraag.\nIn sommige weergawes van hierdie debatformaat word vrae voorgestel deur die gehoor voor die tyd. As dit die geval is, vra die moderator gewoonlik 'n gehoorvraag naby die einde van die debat.\nAnder formate het die moderator vrae en opvolgings genereer.\nHierdie formaat is dikwels gewild by politici of hulle vir die hoogste kantoor in die land of vir 'n sitplek op 'n stadsraad hardloop. Die stadsaalformaat roep 'n moderator aan om 'n mikrofoon te neem en om die gehoor te loop, sodat die deelnemers gevra word hoe debatteerders vrae leef.\nDie gehoor is aktief betrokke en het die ekstra bonus om interessante vrae te genereer. Die enigste waarskuwing is dat hierdie formaat onvoorspelbaar is en kan debatteerders opduik.\nDit is 'n oop debatstyl, naamlik die beroemde reeks debatte tussen die Amerikaanse senaatskandidate Abraham Lincoln en Stephen Douglas in 1858. Tydsbeperkings en onderwerpe word tipies vooraf bepaal. In presidensiële debatte kan jy byvoorbeeld een debat sien wat geheel en al aan die binnelandse beleid toegewy word, terwyl 'n ander debat aan die buitelandse beleid toegewy word.\nBaie hoërskool- en kollege-debatte is bekend met hierdie formaat omdat dit baie gestruktureer is, maar dit maak dit vir mense moontlik om hul standpunt openlik te verklaar, sowel as hul weerlegpunt. 'N Tipiese Lincoln-Douglas-formaat duur ongeveer 40 tot 45 minute met 'n struktuur soos volg\nSpreker A: Maak die saak-6 minute\nSpreker B: Kruisondervraging van spreker A-3 minute\nSpreker B: Eerste rebuttal-7 minute\nSpreker A: Kruisondervraging van spreker B-3 minute\nSpreker A: Eerste weerlegging-4 minute\nSpreker B: Finale weerlegging\nSpreker A: Sluiting van weerlegging\nLeer hoe om 'n brief aan die redakteur te skryf en te formateer\nAristoteles se 3 dele van retoriek en soorte debatte\nLeer wat "buite die rekord" en "op agtergrond" beteken\nDie Top Crowdfunding Sites vir Atlete en Sportspanne\n7 maniere om meer eties as jou kompetisie te wees\nAmerikaanse kleinhandel en restaurant Australiese kettingwinkels


Meer Vroue as Mans in SA is Vet - Slender Wonder\nMeer Vroue as Mans in SA is Vet\nArticle Source: Beeld\nSuid-Afrikaners is nie noodwendig so gesond soos hulle dink nie en ’n kwart van die land se burgers ly soms honger.\nAl beskryf 78,6% hulself as gesond of baie gesond, is een uit elke drie mans en een uit elke twee vroue onfiks (na gelang van ’n standaard-fiksheidstoets), die gemiddelde vrou is oorgewig, 16,5% ly aan hoë bloeddruk, 9,5% ly aan suikersiekte en 17,1% sukkel met bloedarmoede.\nDit is van die bevindings in die eerste Suid-Afrikaanse nasionale gesondheids-en-voedingswaarde-ondersoek (Sanhanes-1), wat die Raad vir Geesteswetenskaplike Navorsing (RGN) gister in Pretoria bekend gestel het.\nDr. Olive Shisana, uitvoerende hoof van die RGN, het gesê heelwat meer vroue as mans is oorgewig.\nDie gemiddelde Suid-Afrikaanse man se liggaamsmassa-indeks (LMI) is 23,6, terwyl dit by vroue 28,9 is. ’n LMI van bo 25 word as oorgewig beskou.\n39,2% vroue ly aan vetsug. Hierteenoor het 27% vroue tydens ’n ander opname in 2003 aan vetsug gely, wat dui op ’n toename van meer as 10% in tien jaar.\nNet 14,3% Suid-Afrikaners neem die gesondheidswaarde van kos in ag wanneer hulle kruideniersware koop.\nDie grootste faktore betrokke by die aankoop van kruideniersware is die prys (64,5%) en smaak (17,5%) van kos.\n“Wat ook baie kommerwekkend is, is dat 18,2% van kinders tussen twee en vyf jaar oud reeds oorgewig is,” het Shisana gesê.\nDié syfer het gestyg van 10,6% tydens ’n opname in 2005.\nOndanks die groot getal oorgewig Suid-Afrikaners is daar bevind minder as die helfte van die land se huishoudings (45,6%) ervaar voedselsekerheid (alle gesinslede het te alle tye genoeg kos).\nSanhanes-1 het getoon 28,3% Suid-Afrikaners is blootgestel aan ’n risiko om honger te ly en 26% ly wel soms honger. Byna 30% kinders vat nie ’n kosblik skool toe nie omdat daar nie kos in die huis is om in te pak nie.\nHierbenewens is bevind 11,1% ly aan posttraumatiese stressindroom (PTSS) en ’n kommerwekkende 41,1% toon simptome van PTSS, wat hoofsaaklik met familieverwante trauma of persoonlike aanranding verband hou.\nDie opname is deur die RGN in samewerking met die Mediese Navorsingsraad (MNR) gedoen en het onderhoude, vraelyste en mediese ondersoeke van 25 532 Suid-Afrikaners van alle ouderdomme, kulture en sosiaal-ekonomiese agtergronde behels.


Uithoek Vakansieoord (Fouriesburg) - Lekker Kampplekke\nUithoek Vakansieoord (Fouriesburg)\nYou are here: Home1 / Kampplekke2 / Uithoek Vakansieoord (Fouriesburg)\nNAASTE DORP: Fouriesburg (10km)\nGPS: -25.5425838, 28.2135354\nTARIEWE VANAF: R360.00 pn 2 persone ingesluit (kamp)\nUithoek Vakansieoord is geleë op ‘n pragtige plaas in die Oos-Vrystaat en word omring deur die Witteberg reeks. Die oord is net 10 km van Fouriesburg af. Daar is ‘n kampeerterrein met 50 staanplekke, elk met slaapplek vir 6 gaste. Die oord se kampeerterrein het pragtige gras-terrasse met oorgenoeg bome wat skadu bied vir die kampeerders. Die oord het nuwe netjiese en skoon ablusiegeriewe. Die kampeerterrein word omring deur rotsformasies en inheemse fauna en flora. Elke kampeerplek het ‘n kragpunt, kraan en eie braaigeriewe. Kampeerders het ook toegang tot 2 gemeenskaplike lapas.\nPadaanwysings na Uithoek Vakansieoord\nVanaf Bethlehem; volg die Fouriesburg pad, R26 vir 39km\nRegs le Bloukruin Eierplaas en net daarna draai jy af links af by Uithoek bord / S190\nVolg 3km grondpad\nRegs is Wildsheining met Sandsteenmuur waarop Uithoek staan\nVolg Bethlehem pad R26 vir 9km en draai regs by Uithoek bord /S190\nVolg 3km grondpad, regs le Wildsheining met sandsteenmuur waarop Uithoek staan\nAnder Aktiwiteite Zipline\nWildkyk: Swart Wildebees, Springbok, Volstruis, Gemsbok and Sebra.\nKontak persoon Rule Mans\nKontak nommer 072 660 0840\nSelfsorgeenhede: 3 Kothuise\nBasiese kamer no 1 bied 4 enkelbeddens vir gaste. Handdoeke en linne ingesluit. Volledige kitchenette. Gaste het toegang tot die moderne ablusiegeriewe wat ongeveer 50 m van die kamer af geleë is. Gaste in die kamer mag die gemeenskaplike swembad gebruik.\nBasiese kamer no 2 het 1x dubbelbed in met handdoeke en linne ingesluit en volledige kitchenette.\nBasiese kamer no 3 het 1x dubbelbed in en handdoeke en linne met volledige kitchenette\nHierdie eenheid is ’n privaat selfsorg-chalet met ‘n panoramiese uitsig van 180°. Die chalet bied slaapplek in 2 slaapkamers, elk met ‘n dubbelbed. Hierdie eenheid het ‘n kombuis, leefarea, badkamer, patio en braaigeriewe. Die chalet bied ook toegang tot die gemeenskaplike swembad.\nHierdie eenheid is ’n privaat, afgeleë selfsorg-chalet met ‘n panoramiese uitsig van 360°. Die chalet bied slaapplek in 2 slaapkamers, elk met ‘n dubbelbed. Daar is ook ’n slaapbank in die sitarea. Die eenheid het ‘n kombuis, leefarea, badkamer, patio en braaigeriewe. Die chalet bied toegang tot die gemeenskaplike swembad.\nKasteelkop Gasteplaas (Frankfort) Casa Cara Lodge (Parys)


Aanneming kan ŉ kind ‘se lewe verander’ | Maroela Media\nMarené Pieterse (31) en haar ma, Debbie Erasmus (59). (Foto: Verskaf)\nAanneming is vir ewig, en nie ŉ besluit wat ligtelik deur voornemende ouers of die geakkrediteerde aannemingsagentskappe geneem moet word nie.\nIndien dit reg gedoen word, kan aanneming egter ŉ wesenlike verskil in ŉ kind se lewe en toekoms verseker.\nMaroela Media het met Kinderwelsyn Tshwane, aanneemouers en ŉ vrou wat self as kind aangeneem is, oor die proses, uitdagings en vreugde van aanneming gesels.\nDie name van die aanneemouers en hul kinders word op versoek nie gepubliseer nie.\nŉ Egpaar van die Oos-Rand in Gauteng sê hulle het nooit gedink dat hulle die voorreg van ouerskap sou beleef nie.\nDie vrou en haar man, onderskeidelik 29 en 35 jaar oud, het ses jaar lank probeer om swanger te raak – toe kom die geleentheid om ŉ baba aan te neem oor hul pad.\nHul seuntjie is nou drie jaar oud en woon reeds van geboorte af by hulle.\n“Iemand na aan ons het swanger geraak en gesê dat hulle weens omstandighede nie kans sien om ’n baba groot te maak nie,” vertel die kleuter se ma.\nSy sê hulle het die aannemingsproses vandaar met behulp van ’n geregistreerde plek van veiligheid gedoen. Dit het hulle sowat R17 000 gekos – wat die onkoste vir sielkundige en mediese evaluasies ingesluit het.\n“Omdat ons die ouers geken het, was hy van geboorte af by ons.\n“Ons het al ons mediese toetse, [vereiste] evaluasies en vergaderings gehad voordat hy gebore is.”\nDie aanneming is uiteindelik in November 2020 in die hof geregistreer.\n“Ons lewe het hand omkeer verander.”\nSy sê dis belangrik dat voornemende ouers op dieselfde bladsy is wat die aanneming betref, en die besluit neem om die betrokke kind soos jou eie lief te hê en te aanvaar.\nVereistes, haakplekke in die proses\nNina de Caires, aannemingsinspekteur by Kinderwelsyn Tshwane, is al langer as 30 jaar by kinderwelsyn betrokke, waarvan sy die afgelope 13 jaar met aanneming werk.\nSy sê hoewel die eindresultaat uiters belowend is, is dit ŉ lang proses wat aan streng keuring en ŉ reeks wetlike en administratiewe vereistes onderworpe is.\nSou ŉ individu of paartjie besluit om ŉ kind aan te neem, sal hulle ŉ volledige en omvattende evaluasie ondergaan alvorens hulle as aanneemouers verklaar kan word.\nDit sluit ŉ psigologiese, mediese, persoonlike en finansiële evaluasie in.\nDit is ook belangrik om te onthou dat voor ŉ baba vir aanneming in aanmerking kan kom, dié baba eers amptelik aanneembaar verklaar word. Dit neem minstens 60 dae of langer mits die korrekte prosedures gevolg word. Dit kan veral langer neem in die geval van geslote aannemings, waar voornemende aanneemouers nie die biologiese ouers ken nie. Aanneemouers moet dus nie verwag om ná geboorte met die baba by die hospitaal uit te stap nie.\nSy sê die proses kan selfs langer neem weens al die departemente waarmee die kinderwelsyn moet saamwerk – waaronder die departemente van sosiale ontwikkeling en binnelandse sake – asook die tydperk wat dit neem om dokumentasie te bekom.\nBoonop het die verskillende howe ook verskillende aannemingsprosedures en vat dit lank om hofdatums te kry.\n“Die Covid-19-pandemie het ook ŉ groot impak op die afhandeling van aannemings gehad.\n“Hoe dit ook al sy, dit kan ŉ groot verskil in ŉ kind se lewe en toekoms maak en soveel vreugde aan almal betrokke bring.”\nDe Caires moedig aanneemouers aan om eerlik met hul kinders oor die aanneming te wees.\n“Hulle moet dit van jongs af as ŉ positiewe ding sien en weet dat sy of hy van kleins af deur hul ouers uitgesoek is. Dat hulle dalk nie in die betrokke ouer se maag gevorm is nie, maar beslis in hul harte gebore is.”\nWeet daar kan uitdagings wees\nŉ Egpaar van Middelburg in Mpumalanga se seuntjie (11) is in 2010 in hul pleegsorg geplaas toe hy ses maande oud was. Hulle het hom in Oktober 2013 wettiglik aangeneem. Die egpaar het ook twee biologiese dogters van nege en 14 jaar oud.\nSy vertel die aannemingsproses was “lank en uitgerek”.\n“Sy biologiese pa het hom dadelik afgeteken, maar sy ma – wat 15 jaar oud was toe hy gebore is – wou hom nie dadelik afteken nie. Dus moes ek hom weekliks vat om by die Christelike Maatskaplike Raad (CMR)-kantoor vir haar te gaan kuier.”\nSy sê dat sy in dié tyd baie tyd by die werk moes afneem en haar seuntjie gereeld uit die kleuterskool moes haal om hof toe te gaan – iets wat vir hom ook nie ŉ maklike proses was nie.\n(Foto ter illustrasie: Maroela Media)\nSy sê dat haar seuntjie vandag, meer as ŉ dekade later, steeds die letsels van verwerping dra.\n“Hy het in die eerste jaar van sy lewe basies drie ma’s gehad – sy aanneem-ma, biologiese ma en die aanvanklike pleegouer by die plek van veilige bewaring waar hy ná sy geboorte gebly het.\n“Hy het steeds erge gedragsprobleme waarvoor ons nog nie volkome oplossings het nie. Hy ly ook aan aandagafleibaarheid‑hiperaktiwiteitsindroom (AAHS oftewel ADHD).”\nSy sê hulle het al derduisende rande aan doktersbesoeke, medikasie, terapie, kursusse en ander behandeling bestee. Die gesin bid intussen dat hulle die regte oplossings vir sy probleme sal vind.\n“Dit is nie altyd maanskyn en rose nie. Soveel vreugde wat dit bring, net soveel hartseer kan dit ook bring. As die kind voorheen trauma beleef het, gaan dit iewers vorentoe uitkom.”\nSy sê ondanks hierdie uitdagings, bly hy steeds hulle kind.\n“Ek sê altyd jou biologiese kinders kom uit jou maag, maar jou aangenome kind kom uit jou hart.”\nSpesiale behoeftes en aannemingstryd\nNog ’n Oos-Randse vrou (40) het haar twee seuns, onderskeidelik vyf en sewe jaar oud, al langer as vyf jaar in pleegsorg. Sy en haar man (46) is intussen geskei, maar deel steeds die verantwoordelikheid om die kinders groot te maak.\nSy veg voortdurend ’n opdraande stryd om hulle wettiglik aan te neem. Die biologiese ouers is familie van haar, maar nie in staat om na die kinders te kyk nie.\n“Ek vergeet dat hulle nie my biologiese seuns is nie, en kan nie dink om liewer vir ’n kind te wees as vir hulle nie. Om te kan sien hoe hulle gegroei het teenoor waar hulle was, is net ’n wonderwerk. Die aanneming kon al lankal afgehandel gewees het, maar omdat die hof en staat so sloer, was dit nog nie moontlik nie.”\nBuiten ’n geskiedenis van dwelm- en alkoholmisbruik, is die kinders ook deur hul biologiese ouers verwaarloos. As gevolg hiervan het albei kinders spesiale behoeftes.\nDie ouer seuntjie is nou bykans heeltemal doof omdat hy as baba ’n infeksie opgedoen het wat nooit behandel is nie. Hy het boonop vir ’n tydperk saam met sy biologiese ma op straat gewoon.\n“Die pad wat ons met ons seuntjies stap, is glad nie maklik nie. Met die Here se genade het die oudste seuntjie kogleêre inplantings gekry en kan hy vandag 85% hoor, maar ons sukkel met sy spraak.\n“Hy moet elke week twee sessies spraak- en arbeidsterapie ontvang. Die jongste seuntjie het AAHS en sukkel vreeslik met selfvertroue en om nuwe mense in sy lewe toe te laat – ook hy moet spraak- en arbeidsterapie ontvang. Hulle is albei in ’n private skool waar die klassies klein is sodat hulle die nodige ekstra aandag vir hul onderrig kan kry.”\nDie kinders het ook swak immuunstelsels en word maklik siek.\nSy sê ondanks hul uitdagings is hulle baie liefdevolle kinders – hulle vereis net meer liefde en aandag.\n“Ek glo regtig dat ’n mens uitverkies word om ’n pad met aangenome kinders te stap. Dit verg opoffering, motivering en die ondersteuning van familie en vriende.”\n’n Onwankelbare band\nMarené Pieterse (31) is as baba aangeneem, en sê dat sy haar aanneemma, Debbie Erasmus (59), as haar eie bloed beskou.\n“Ons het ŉ pragtige verhouding. Sy is my rots en my rolmodel. Ek dink nie ons sal sonder mekaar kan lewe nie. In my oë is ek haar eie kind.\n“Buiten my ma het my familie my 100% as hul eie aanvaar. Ek weet ek is my ouma en oupa se oogappel en ek is ongelooflik lief vir hulle. Dieselfde met my tannie, oom en neefs. Ek is dankbaar vir my biologiese ma dat sy dapper genoeg was om my vir iemand te gee wat graag ’n kind wou hê. Ek dink dit moes ’n groot besluit gewees het.”\nPieterse meen aanneming is ’n groot voorreg vir sowel aanneemouers as kinders.\n“Aanneming is net die manier waarop jy jou kind kry, maar daarna is dit die ouer en kind se voorreg om ’n doodgewone lewe te hê. Dit is waar die mooi vir my lê.\n“’n Mens dink nie heeldag en aldag dat jy aangeneem is nie. Dis soos om te sê jy’s links of regs. Dis interessant, maar dit maak nie saak nie, want jy kan nog steeds skryf.”\nSy sê aanneming definieer nie die diepte en gehalte van die verhouding tussen ’n ouer en kind nie. “Ek weet ek het ’n baie beter verhouding met my ma as wat baie van die mense om my met hul biologiese ouers het.\n“Ek dink die groot geheim was dat ek van kleins af geweet het ek is aangeneem. My ma het my toegelaat om dit op my eie manier te verwerk of te verstaan. Sy het al my vrae beantwoord en nooit iets snaaks daarvan gemaak nie.”\nPieterse is vandag self ’n ma van een, met nog ’n baba op pad. Sy en haar man, Stefan, verhuis binnekort van Pretoria na Robertson in die Wes-Kaap.\nAnder maniere om ŉ verskil te maak\nDe Caires sê daar is verskeie maniere waarop mense ŉ verskil in ŉ kind se lewe kan maak, sonder om aanneming te oorweeg.\n“Jy kan ŉ kind borg, of op verskillende maniere by kinderhuise of welsynsorganisasies betrokke raak. Daar is baie moontlikhede. Mense kan ook deur ŉ keuringsproses gaan om kinders in pleegsorg te neem. Dié kinders word gewoonlik vir ŉ tydperk by pleegouers geplaas met die oog daarop om na hul biologiese ouers terug te keer.”\nBoewe vat pad met gemerkte metropolisiekar


Troubeplanner laat bruide boos | Mossel Bay Advertiser\nTroubeplanner laat bruide boos\nNa verskeie bruide op Gilroy se Facebook-profiel kommentaar gelewer het en ook met verskeie koerante in verbinding getree het, het Gilroy op Woensdag 17 Maart 'n plasing op Blue Lilies Wedding & Events se Facebook-blad gemaak.\nJournalist Kristy Kolberg | Friday, 26 March 2021, 08:36\n'n Sakeman van Mosselbaai, Etienne Roos en sy aanstaande, Lindi Kruger, het ook reeds duisende rande aan Gilroy oorbetaal.\nTUINROETE NUUS - Ten spyte van die stel wat hulle met 'n troubeplanner van Mosselbaai afgetrap het - en 'n verlies van meer as R90 000 - het die Pelser-bruidspaar verlede Sondag 21 Maart steeds 'n onvergeetlike troudag gevier.\nBibi en Bill Pelser van Pretoria is een van tientalle bruidspare wat ná bewering deur die plaaslike troubeplanner, Werner Gilroy, eienaar van Blue Lilies Wedding & Events, vir etlike duisende ingedoen is. Die gevolg: hulle moes basies hul hele troue binne dae van vooraf reël en wéér betaal.\nBibi was een van die eerste bruide wat George Herald en Mossel Bay Advertiser geskakel het ná dit sowat 'n week voor haar troudag aan die lig gekom het dat Gilroy bykans geen van die diensverskaffers betaal het nie.\n"Van kleins af was my droom nog altyd om by die see te trou. Ons het verlede jaar vir Werner (Gilroy) gekontak en besluit om hom in diens te neem om ons troue in Groot-Brakrivier te reël. Ek het van al sy idees gehou en dit het geklink na presies wat ons wou gehad het. Ons het vir hom R95 000 oorbetaal om als te reël en te bespreek. Al wat ons self moes uitsorteer was die ringe, uitrustings en grimering," vertel Bibi.\nVolgens die Pelsers kon hulle 'n week voor die groot dag sou aanbreek nie vir Gilroy in die hande kry nie. "Ons het gebel, maar sy foon het direk na die stemboodskap oorgegaan. Ons het hom ge-WhatsApp en talle kere probeer bel, maar ons kon hom glad nie in die hande kry nie. Dis toe dat ons begin bekommerd raak het."\nDit was eers nadat Bibi by verskeie van hul diensverskaffers moes hoor dat Gilroy hulle nie betaal het nie. "Ons moes ons die hele troubyeenkoms binne 'n paar dae van voor af reël en hoewel baie van die verskaffers ons aan die hand gevat het, moes ons nog steeds R85 000 opdok om ons troue met 88 gaste, álmal van Pretoria, te laat realiseer."\nMaar die Pelsers se geval is glo slegs 'n druppel in die emmer en hoewel die getal bruide nog nie bevestig kon word nie, word daar geraam dat sowat 50 bruidspare reeds deur Gilroy ingeloop is.\nPlasing op Facebook\nIn die plasing noem hy dat sy maatskappy met onmiddellike effek sy deure sluit weens die gebeurde van die afgelope jaar en die verwoestende uitwerking wat die Covid-19-pandemie op die maatskappye in sy bedryf gehad het. Hy sê dat in sy pogings om sy besigheid lewensvatbaar te hou, het sy finansiële en sielkundige welstand daaronder gely.\n"Ek wil dit onomwonde stel dat geen verskaffers voorafbetalings ontvang het vir dienste wat gelewer moes word nie, behalwe minimale deposito's. Ek wil dit ook duidelik stel dat geen van my onmiddellike of uitgebreide familielede aandeelhouers is van Blue Lilies Wedding & Events / C&W Weddings nie, of dat hulle insette gehad het in die bestuur of finansiële beplanning nie," sê Gilroy in sy plasing.\nTwee bruide wat verkies om anoniem te bly, sê hulle het lank voor Covid-19 reeds in Gilroy se strik getrap.\nEen van hulle, 'n bruid van George, sê sy het aanvanklik baie van Gilroy se idees gehou en sy was regtig beïndruk met waarmee hy vorendag gekom het, maar toe haar troudag kom, het die pap behoorlik op die grond geval.\n"Ons het reeds in 2018 derduisende rande verloor oor hom. Niks, maar niks wat ek wou gehad het, het hy gedoen nie. My troudag was 'n groot gemors. Dit was die aakligste dag van my lewe. Ek was twee ure laat, omdat ek probeer red het wat daar te redde was. Buiten dat die blomme glad nie was wat ek wou gehad het nie, was hulle oud. Dit gaan nie oor die geld nie, dit gaan oor die feit dat ek nooit weer my troudag sal kan oorhê nie en ek sal nooit vir Werner daarvoor vergewe nie," sê sy.\nAnder het ook deurgeloop\nSo het 'n sakeman van Mosselbaai, Etienne Roos, en sy aanstaande, Lindi Kruger, ook onder Gilroy deurgeloop. Volgens hulle het hulle reeds sowat R54 000 aan Gilroy betaal, met het niks om te wys daarvoor nie. Linique Olivier en haar verloofde, Marthinus Barnard, ook van Mosselbaai, se troue is vir 12 Junie beplan en hulle het reeds R41 000 van die totale troukoste van R91 000 aan Gilroy oorbetaal. Petroné Bouwer en haar man van Knysna was van plan om op 26 Junie te trou nadat hulle Gilroy se dienste in November verlede jaar bekom het. Hulle het hom reeds 'n deposito van R40 000 betaal en vrees nou dat hulle nie hul geld of 'n troue sal sien nie.\nGilroy se regsverteenwoordiger, Dawie Bezuidenhout van DP Bezuidenhout Attorneys, het verlede Donderdagmiddag in 'n verklaring gesê hoewel hulle nog geen finansiële dokumente onder oë gehad het nie, bevestig hul kliënt dat daar tussen die verskeie bruidspaartjies en die bogenoemde maatskappy ooreenkomste aangegaan is waar deposito's aan die maatskappy betaal is.\nBezuidenhout het ook bevestig dat daar geen meer bates of enige geld deur die maatskappy besit word of gehou word nie en dat Gilroy as alleendirekteur die moontlikheid oorweeg om die maatskappy te likwideer.\nBibi Pelser en haar man, Bill, het aan Mossel Bay Advertiser gesê dat ten spyte van alles wat met hulle gebeur het, kon hulle steeds 'n onvergeetlike dag saam met hul vriende en familie spandeer.\nDie Pelsers se troukoek was een van die items waarvoor Gilroy glo nie betaal het nie.\nDie plasing wat Gilroy op Facebook gemaak het.\nLees meer hieroor in 'n Engelse berig hier.\nRead more about: troubeplanner blue lillies wedding and events werner gilroy troues\nPosted on: 08:36 Fri, 26 March 2021


Atlas Shrugged - Wikipedia\nOuteur Ayn Rand\nGenre Filosofiese fiksie\nUitgewer Random House\nBladsye 1168 (eerste uitgawe)\nAtlas Shrugged is 'n boek geskryf deur Ayn Rand en is vir die eerste keer in 1957 in die V.S.A gepubliseer. Die boek was haar laaste en ook langste novelle en word allerweë as haar magnum opus beskou. Atlas Shrugged sluit elemente van misterie en wetenskapsfiksie in  en dit bevat die mees omvangryke beskrywing van haar filosofie van Objektivisme.\nDie boek handel oor 'n fiktiewe distopiese Verenigde State waar 'n groep van die samelewing se mees produktiewe burgers wat uit protes teen uitbuiting en toenemende belastings uit die samelewing verdwyn. Hulle word gelei deur John Galt. Galt beskryf die doelwit van die staking as om die "motor van die wêreld" tot stilstand te bring deur die breinkrag te onttrek wat die samelewing se groei en produktiwiteit aandryf. Hierdie mense, "van verstand" hoop om die wêreld te wys dat 'n beskawing waar die indiwidu nie vry is om te skep nie gedoem is en dat 'n samelewing waar elke mens 'n slaaf van die regering en die samelewing is, nie kan bestaan nie en dat die vernietiging van die winsmotief die ineenstorting van 'n beskawing tot gevolg het.\nIn die verhaal sien die hoofkarakter, Dagny Taggart, hoe die samelewing rondom haar ineenstort soos die regering meer en meer beheer oor besighede en nywerhede uitoefen.\nDie boek se titel is 'n verwysing na Atlas, 'n Titaan uit Griekse mitologie, wat in die verhaal beskryf word as 'n "reus wat die wêreld op sy skouers dra". Die betekenis van die verwysing word duidelik in 'n gesprek tussen twee karakters in die boek, naamlik Francisco d'Anconia en Hank Rearden, waarin d'Anconia Rearden vra watter advies hy Atlas sou gee as hy sou waarneem dat hoe harder hy probeer om die wêreld op te hou, hoe swaarder die las word. Rearden kon nie 'n antwoord verskaf nie en d'Anconia gee hom sy eie antwoord: dit is dat hy moet afskud (oftewel shrug in Engels).\nDie tema van Atlas Shrugged, soos Rand dit beskryf, is "die rol van die mens se verstand in sy bestaan". Die boek ondersoek 'n aantal filosofiese temas wat Rand uiteindelik verder ontwikkel het tot die filisofie van Objektivisme. Die boek maak voorspraak vir die kernbeginsels van Rand se filosofie van Objektivisme en beskryf haar begrip van menslike prestasie. Die boek raak aan vele fasette van Rand se filosifie soos die steun vir rede, indiwidualisme, kapitalisme en die mislukking van regeringsdwang.\nAtlas Shrugged het baie negatiewe reaksie ontlok na die publikasie daarvan in 1957, maar het sedertdien baie gewildheid geniet met goeie verkope in die dekades daarna.\nKonteks[wysig | wysig bron]\nRand het na Atlas Shrugged verwys as 'n roman, "nie oor die moord van 'n mens se liggaam nie, maar oor die moord – en hergeboorte – van 'n mens se siel". Haar gestelde doelwit vir die skryf van die boek was om "te wys hoe desperaat die wêreld voortrekkers benodig en hoe wreed die wêreld hulle behandel en ook om te beskryf hoe die wêreld sonder sulke mense sou lyk.\n↑ Rand, Ayn. Journals of Ayn Rand, geredigeer deur David Harriman. (1997) Dutton. ISBN 0-525-94370-6 bl. 704 Harriman haal Rand aan uit 'n onderhoud in 1961 waarin Rand sê, "Atlas Shrugged was die hoogtepunt en voltooiing van die doel wat ek aan my self op die ouderdom van nege gestel het. Dit is 'n uitdrukking van alles wat ek in die skryf van fiksie wou sien."\n↑ Gladstein, Mimi (1999). The New Ayn Rand Companion. Westport: Greenwood Press. p. 42. ISBN 0-313-30321-5.\n↑ Soos opgeteken staan in Hesiod se Teogonie hou Atlas die hemel omhoog as straf vir sy oorlogvoering teen Zeus.\n↑ Michael Shermer. The Mind of the Market. (2008). Times Books. ISBN 0-8050-7832-0, bl. XX\n↑ "Scandals lead execs to 'Atlas Shrugged'" USA Today, 23 September 2002\n↑ 6,0 6,1 Ayn Rand's Literature of Capitalism deur Harriet Rubin, The New York Times, 15 September, 2007\nBNF: cb160962496 (data)\nWorldCat Identities (via VIAF): 194773875\nOntsluit van "https://af.wikipedia.org/w/index.php?title=Atlas_Shrugged&oldid=2079004"\nDie bladsy is laas op 25 November 2019 om 18:18 bygewerk.


Stellenbosch Hills stel skaars bottels Sense of Place-wyne bekend - Planet Wine\n’n Beperkte getal bottels van wyne wat net in uitsonderlike oesjare gemaak word, is pas bekend gestel. Dis slegs die tweede keer dat die Suikerboschrand Cape Blend en Anna Christina Cap Classique – albei deel van Stellenbosch Hills se vlagskipreeks, Sense of Place – beskikbaar gestel word.\nSense of Place word gebore uit die beste wingerde tot die wynmaker se beskikking en bied ’n intieme kykie na die herkoms wat deur die Stellenbosch Hills-portefeulje vloei. Die hoeveelheid is dus beperk tot dit wat die wingerd verskaf én ook wat die harmonie van die groeiseisoen bied.\nDie Sense of Place Suikerboschrand (bo) is ’n versnit met pinotage en shiraz as die hoof-rolspelers, met gelyke dele cabernet sauvignon en merlot. Sy proenotas beskryf die wyn as “volrond” en “elegant”, met oordadige skeutjies ryp bessies, donkersjokolade, sigaarboks en ’n bietjie speserye.\nDie 2017-oesjaarwyn het dubbelgoudstatus by vanjaar se Veritas-wyntoekennings verwerf, terwyl sy voorganger, die Sense of Place Suikerboschrand 2015, ’n Perold ABSA Cape Blend Top Vyf-wenner in 2020 was, en ook 4½ sterre in sowel die 2020- as die 2021-uitgawes van die Platter-wyngids ontvang het.\nDie jongste Sense of Place Anna Christina Cap Classique (regs) is geheel en al van chardonnay-druiwe van Stellenbosch gemaak. Dis ’n grasieuse sjampanje met geure van vars appels, sitrusbloeisels en ’n neutagtige gissmaak wat die tong omvou. Hierdie karakter het ontwikkel van die wingerd tot die 15 maande wat dit op die gismoer deurgebring het. Die Cap Classique is vernoem na die oudste dogter van die Stellenbosse wynpionier en eerste wynboer in die Vlottenburg-omgewing, wat nou die tuiste van Stellenbosch Hills is, Antonie Vlotman.\nDie druiwe vir die 2020-oesjaarwyn kom uit ’n enkelwingerd met ’n ligging wat uniek in Stellenbosch is. Koel seebriesies vertraag die rypwording en laat intense geur in die bessies ontwikkel.\nDie jongste bekendstellings maak van hulle die “nuwelinge” in die reeks van vier onder die Sense of Place-etiket, wat in 2019 bekend gestel is. Hulle is by uitgesoekte boetiek-wynwinkels en restaurante landswyd beskikbaar, asook aanlyn by die Stellenbosch Hills.\nDie Sense of Place Suikerboschrand 2017 kos R395 terwyl die Sense of Place Anna Christina MCC 2020 teen R205 verkoop word.\nVir meer inligting oor Stellenbosch Hills, skakel 021 881 3828/9 of stuur ’n epos aan info@stellenbosch-hills.co.za, of besoek www.stellenbosch-hills.co.za. Stellenbosch Hills is ook op Facebook (StellenboschHills), Twitter @STBHills en Instagram @stellenbosch_hills.


Hatherley-vullisterrein slaag oudit na volgehoue druk deur AfriForum - AfriForum\nAfriForum het die Hatherley-vullisterrein in Mamelodi op 4 Oktober vanjaar geoudit en bevind dat dit inderdaad vrugte afwerp om druk op munisipaliteite te plaas. Dié vullisterrein het in 2016 volgens AfriForum se jaarlikse vullisterreinouditverslag aan slegs 16% van die minimum vereistes voldoen, maar vanjaar het dit ‘n handomkeer prestasie van 80% behaal.\nDié oudit vorm deel van ‘n jaarlikse nasionale veldtog waartydens vullisterreine in dorpe waar AfriForum-takke gevestig is aan die hand van 33 vrae gemeet word.\n“AfriForum het die Hatherley-vullisterrein na afloop van verlede jaar se ouditverslag in samewerking met die departement van omgewingsake en die Tshwane Metropolitaanse Munisipaliteit vir rehabilitasie geteiken. Hatherley is een van die belangrikste vullisterreine in Tshwane en dit is daarom van kardinale belang dat dit ‘n lang leeftyd het. Dit is verblydend om te sien dat AfriForum se druk ‘n positiewe uitwerking tot gevolg gehad het. Ten spyte van baie uitdagings wat die vullisterrein in die gesig staar, het hulle aansienlik beter gevaar in ons oudit vanjaar,” sê Chris Boshoff, koördineerder vir omgewingsake by AfriForum.\n“Volgens toepaslike wetgewing en regulasies, onder meer die Wet op Nasionale Omgewingsbestuur: Vullis (wet no. 59 van 2008) moet ‘n vullisterrein aan bepaalde vereistes voldoen wat toegangsbeheer, onwettige storting, brandregulasies, omheining, rehabilitasie en dies meer betref. ‘n Vullisterrein moet minstens 80% behaal om aan hierdie wetgewing te voldoen, wat die Hatherley-vullisterrein wel vermag het. Dié ommekeer is bewys dat daar nog mense in die munisipaliteit is wat vir die omgewing en die beskerming en rehabilitasie daarvan omgee,” sê Lambert de Klerk, AfriForum se distriksko ördineerder vir Gauteng.\nRaak by hierdie AfriForum-inisiatief in Tshwane betrokke deur ‘n e-pos na lambert@afriforum.co.za te stuur, of “Omgewing” na 45341 te SMS (R1).\nPost Tags:\t#AfriForum#Hatherley vullisterrein#omgewing#vullisoudit


Hoe kan u 'n skoonheidshoek tuis skep? - Ander - 2022\nOns sien hulle in sterhutte, in films en prinsesverhale ... Die spieëltafel is die glansrykste meubelstuk wat in 'n huis gevind kan word. En met goeie rede bied dit die gebruiker 'n bevoorregte oomblik. Om u eie skoonheidsgebied te skep, het ons al ons dekoridees bymekaar gebring! Van die skepping van die meubels tot die stoorruimte vir grimering en juweliersware, het ons aan alles gedink. Iets om jou weer en weer te wil moeder ...\nNeem 'n spieëltafel aan ...\n© Maisons du Monde Die spieëltafel was 'n vroulike meubelstuk van uitnemendheid en het aan die begin van die 20ste eeu verskyn. Dit bestaan uit 'n laaikas met 'n geïntegreerde opbergruimte en een (of meer) spieël (s) en dit stel u in staat om voor te berei, op te maak, te styl en parfuum. As dit oorspronklik meer lastig was, is dit nou beskikbaar in verskillende groottes en vorms om aan te pas by enige interieur. Aan die stylkant kan u val vir 'n betreklik klassieke model (soos hierdie inspirasie) wat 'n tikkie romantiek gee aan die kamer waarin die spieëltafel geleë is. Aanhangers van kontemporêre versiering sal 'n meer minimalistiese weergawe met 'n meubelstuk met skoon lyne kan kies. In alle gevalle gee die spieëltafel 'n glansryke kant aan u dekor, of dit nou in 'n slaapkamer of 'n badkamer geïnstalleer is!\n... Of lei meubels in die skoonheidshoek\n© Bosch Droom jy van 'n skoonheidsplek, maar wil nie al jou spaargeld spandeer op die aankoop van 'n spieëltafel nie? Moenie paniekerig raak nie, u kan altyd meubels improviseer en lei om 'n byderwetse skoonheidshoek voor te stel! Hier is 'n paar idees om u meubels self te maak: * Gebruik 'n ou dressoir, konsole of lessenaar as 'n spieëltafel. Die belangrikste is dat u die dinge in die laaie kan bêre. Ons is 'n fan van hierdie DIY-getekende Bosch. In twee drie bewegings neem die lessenaar die vorm aan van 'n spieëltafel. Die regte idee? Steek die spieël in 'n bors weg om ruimte en styl te kry! * Kies rakke. Dit is die mees ekonomiese oplossing om 'n skoonheidshoek in u binneland te skep. En met goeie rede moet u net rakke en 'n paar klein versieringstoebehore koop om dit te bereik. Ons verbeel ons byvoorbeeld 'n sentrale rak met 'n spieël, ekstra rakke, mandjies en mandjies vir opberging en voila! * Verkies 'n hoekrak as u nie baie ruimte het nie. Op dieselfde manier as die rakke, kan u 'n skoonheidshoek skep sonder om ruimte te verloor. Dit is 'n bietjie maatstaf-spieëltafel. Moet in elk geval nie vergeet om 'n geskikte stoel te kies nie ('n leunstoel, 'n bank of 'n stoel vir die grootste spieëltafels en 'n kruk vir die kleinste ruimtes), installeer 'n ligbron om meer te sien duidelik en maak u tevrede met die aankoop van 'n spieël!\nSit u skoonheidsmiddels weg\n© Crème de la craft 'n Kostafel is nie 'n skoonheidsplek as dit nie 'n menigte produkte en skoonheidsmiddels bevat nie. Dit is goed om dit met groot make-up te speel, maar jy moet alles kan wegsit. Die goeie nuus? Daar is geen tekort aan idees nie! U kan byvoorbeeld flesse gebruik om katoen, watte deppers, vernis en ander skoonheidsprodukte te bêre. 'N Magnetiese bord kan ook ruimte bespaar. Wat die vase, koppies en conserves betref (wat u natuurlik sal aanpas), kan dit gebruik word as stoor vir verfkwaste, borsels en potlode. Hoe? Deur sand of klippies aan die onderkant te hê, sodat u gereedskap alleen staan. Die borsels kan ook in 'n sushirol ('n Makisu) geberg word soos aangedui in hierdie DIY (in Engels) van die Crème de la craft-blog. Uiteindelik kan u ook 'n kolwyntjie-vertoning gebruik om u grimering te orden, 'n speserye om u parfuums te rangskik ... U verstaan, u moet net u verbeelding toon!\nVertoon u juwele\n© Jewelberry.de Soos by make-up, moet juweliersware 'n keuse vind in u nuwe spieëltafel. As die kommersiële uitstallings, juweliersbome en juweliershouers die werk perfek doen, verhinder niks u om u eie juweliersberging te skep nie. Ons dink veral aan geperforeerde panele en gaasrame wat gebruik kan word om al u juweliersware te rangskik. As u wil organiseer, kan u ook bêreplekke skep wat aangepas is vir elke soort juweliersware. Vir kettings en armbande: * 'n Takkie hout of bamboes om aan die muur te hang waarop u hake of naaldekoppe kan vasmaak. * Klein glasbottels om aan te pas en weer te verf om 'n tikkie pep te gee. Hierdie wenk werk veral vir die armbande wat u rondom die bottels kan plaas. * 'N Dekoratiewe trofee waarop jy jou juweliersware kan ophang. * Muurhake of op 'n houtbord gerangskik. * Hangers om aan die muur vas te maak vir 'n meer oorspronklike versiering. Vir die oorbelle: * 'n Kaas rasper om klein gaatjies te gebruik en sodoende die oorbelle te skuif. * 'N Klein voëlhok (moet op dieselfde manier as die kaasstreep gebruik word). * 'N Leë raam waar ons net snare (of stukkies kant vir liefhebbers van boheemse dekor) het om u juweliersware op te hang. Vir die ringe: * 'n Artikulêre houthand wat 'n "kabinet van nuuskierigheid" aan u skoonheidsgebied gee. * 'N Terrarium om die mooiste juwele met elegansie en verfyning te vertoon. * Eenvoudig 'n stoorkompartement! En jy, wat is jou wenke vir versiering en opslaan van jou skoonheidshoek?\nCopyright 2022 \_ Hoe kan u 'n skoonheidshoek tuis skep?...


Tuis | Nuutste nuus | Tyd is ryp vir nuwe volwasse debatte oor minderhede en hulle regte in Suid-Afrika.\nWat is die dilemma van minderhede? Alexis de Tocqueville het dit raak opgesom: "Daar word van die minderheid verwag dat hulle deel van die meerderheid moet word,-- maar hulle kan dit slegs doen as hulle die dinge laat vaar wat werklik vir hulle belangrik is en wat die verskille (of konflik) tussen hulle en die meerderheid skep."\nNa die Anglo-Boereoorlog het verskeie leiers versoening tussen Afrikaans en Engels gepraat, maar verengelsing van die Afrikaner as verskuilde doelwit gehad.\nIn daardie 1912 versoeningsklimaat skryf genl. JBM Hertzog: "die enigste Afrikaner met wie die Engelssprekende kan saamwerk, is die een wat oogluikend en dikvellig al sy regte prysgee om Engelse ‘oorgevoeligheid' nie te kwes nie!"\nDie huidige ANC transformasie debatte oor Afrikaanse Universiteite en skole stuur dieselfde boodskap. ‘Wees redelik en verander die oorwegend Afrikaanse Universiteit van die Vrystaat na ŉ tweetalige instelling,” vra die ANC.\nSkaars tien jaar later is die eis hierdie week: “Skaf Afrikaans heeltemal af by die Vrystaatse Universiteit want tweetaligheid werk nie.”\nBied jy weerstand en eis sekere regte op, is jy glo rassisties.\nEk praat onlangs met Afrikaanse studente oor oplossings vir ons probleme. Ek verwys na lande met soortgelyke probleme as ons. Ek vertel van hulle oplossings. Dit gaan oor hoe minderhede daar op hulle regte aanspraak maak. Hoe gemeenskappe maksimale selfstandigheid kry. Hoe federalisme, outonomie en gebiedsregte werk. Oor die verskillende vorme van selfbeskikking in die wêreld. In Suid-Afrika word die begrip selfbeskikking verkeerdelik tot net die begrip Volkstaat vereenvoudig. Die studente praat opgewonde saam en wil weet waar hulle meer daaroor kan lees.\nToe ek later oor dieselfde begrippe met ouer mense praat, hoor hulle apartheid en AWB. Anders as by die jeugdiges dra hierdie begrippe by hulle swaar aan regse bagasie. Dit is net in Suid-Afrika wat dit so is. By die Europese kongresse wat ek bywoon is dit die linkses en die sosialiste wat hierdie begrippe gebruik as oplossings om onderdrukte minderhede te akkommodeer.\nNa Solidariteit se krisisberaad word hierdie begrippe weer druk bespreek. In ŉ Netwerk24 meningspeiling steun 94% dit. Het ons in 20 jaar ryp genoeg geword om nou volwasse debatte hieroor te kan voer? Ek hoop regtig so.\nArgumenteer met my oor artikel 30 in Indië se grondwet waarvolgens ŉ godsdiens- of taalgroep die reg op eie onderwys met staatsgeld het.\nArgumenteer met my oor Estland se Wet op Kulturele Outonomie vir Nasionale Minderhede. Hierdie wet omskryf hoe die kulturele belange van ŉ minderheid hanteer word sonder dat dit die groter eenheid bedreig.\nGaan lees artikel 39 van die Ethiopiese grondwet – geskryf om te keer dat die land verder uitmekaar spat na die Eritrese burgeroorlog. Die artikel beskryf federalisme en selfbeskikking as oplossing.\nMoenie die debat ontduik deur dit as regs of laertrek af te maak nie. Dit wys jou onkunde oor die internasionale debatte. Neem volwasse deel.\nSaam met Solidariteit sê ek, ek is hier om te bly maar ek eis die reg op om myself te wees in Suid-Afrika. Is dit te veel gevra?